****

 

**Navodila organa upravljanja
za načrtovanje, odločanje o podpori, spremljanje**

**in poročanje o izvajanju evropske kohezijske politike
v programskem obdobju 2021–2027**

dr. Aleksander Jevšek

minister

Ljubljana, avgust 2024 Verzija:  2.0

|  |  |  |  |
| --- | --- | --- | --- |
| **Različica** | **Datum** | **Opomba/sprememba poglavja** | **Komentar** |
| 1.00 |  | osnovna različica | Navodila so osnova za začetek izvajanja evropske kohezijske politike v obdobju 2021-2027 |
| 2.00 |  | Prva sprememba | Jasnejši zapis celovitosti postopkov od vloge NIO do spremljanja in poročanja,Dodano - dejanski lastniki, postopek ravnanja pri odkritem sumu goljufij.Priloge so samostojni dokument h NSP 2.0;Jasnejši zapis posameznih delov v Prilogi 3, 4a,4c, 9a in 9b;Nadgrajen vzorec pogodbe o sofinanciranju (ukrep pri ugotovljenem sumu goljufije, dodani dejanski lastniki);Dodano - dejanski lastniki, postopek ravnanja pri odkritem sumu goljufij;Dodana priloga 10- Metodološke smernice S5 |

**KAZALO**

[1. UVOD 7](#_Toc167442218)

[2. PROCESI ODLOČANJA O PODPORI NAČINOM IZBORA OPERACIJ 9](#_Toc167442219)

[2.1 JAVNI RAZPIS IN JAVNI POZIV 18](#_Toc167442220)

[2.2 NEPOSREDNA POTRDITEV OPERACIJE 22](#_Toc167442221)

[2.2.1 Projekt in program, ki ga izvaja upravičenec 22](#_Toc167442222)

[2.2.2 Finančni instrumenti 27](#_Toc167442223)

[3. SPREMLJANJE IN POROČANJE 35](#_Toc167442224)

[3.1 POROČILA O IZVAJANJU 38](#_Toc167442225)

[3.2 SPREMLJANJE IN POROČANJE O SKUPNIH KAZALNIKIH IZ PRILOGE I in II EU UREDBE ESS+ 42](#_Toc167442226)

[3.3 SPREMLJANJE IN POROČANJE O IZVAJANJU ONPP 47](#_Toc167442227)

**SEZNAM KRATIC IN DRUGIH OKRAJŠAV**

CLLD Lokalni razvoj, ki ga vodi skupnost

CTN Celostne teriorialne naložbe

DNSH Načelo »da se ne škoduje bistveno«

EK Evropska komisija

EKP Evropska kohezijska politika

eMA2 Informacijski sistem organa upravljanja

ESRR Evropski sklad za regionalni razvoj

ESS + Evropski socialni sklad plus

ESI skladi Evropski strukturni in investicijski skladi

EU Evropska unija

EU Uredba ESS+ Uredba (EU) 2021/1057 Evropskega parlamenta in Sveta z dne 24. junija 2021 vzpostavitvi Evropskega socialnega sklada plus (ESS+) in razveljavitvi Uredbe (EU) št. 1296/2013;

EU Uredba ESRR in KS Uredba (EU) 2021/1058 Evropskega parlamenta in Sveta z dne 24. junija 2021 o Evropskem skladu za regionalni razvoj in Kohezijskem skladu;

EU Uredba SPP Uredba (EU) št. 2021/1056 Evropskega parlamenta in Sveta z dne 24. junija 2021 o vzpostavitvi Sklada za pravični prehod;

EU finančna uredba Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012;

FI Finančni instrument(i)

FURS Finančna uprava Republike Slovenije

INP Izvedbeni načrt programa

IT Izvajalsko telo

JN Javno naročilo

JP Javni poziv

JR Javni razpis

JZP Javno zasebno partnerstvo

KS Kohezijski sklad

LAS Lokalna akcijska skupina

NIO Način izbora operacij

NPO Neposredna potrditev operacije

NSP Navodila organa upravljanja za načrtovanje, odločanje o podpori, spremljanje in poročanje o izvajanju operacij evropske kohezijske politike v programskem obdobju 2021–2027

NUP Navodila organa upravljanja za izvajanje preverjanj po 74. členu Uredbe 2021/1060/EU, programsko obdobje 2021–2027

NUS Navodila organa upravljanja o upravičenih stroških za sredstva evropske kohezijske politike za programsko obdobje 2021-2027

Odbor za spremljanje Odbor za spremljanje programa za izvajanje evropske kohezijske politike v obdobju 2021–2027

ONPP Območni načrt za pravični prehod

OU Organ upravljanja

PEKP Program evropske kohezijske politike v obdobju 2021–2027

PS Partnerski sporazum med Slovenijo in Evropsko komisijo za obdobje 2021–2027

PVO Presoja vplivov na okolje

PT Posredniško telo

RO Revizijski organ

S5 Slovenska strategija trajnostne pametne specializacije

SFC2021 System for Fund Management in the European Union (ang) - elektronski sistem za izmenjavo podatkov za vse uradne izmenjave informacij med državo članico in Komisijo v zvezi z upravljanjem sredstev EKP 21-27

SLR Strategija lokalnega razvoja

SPP Sklad za pravični prehod

ToD Transmission of data (ang) - Podatki za prenos

TP Tehnična pomoč

Uredba 2021/1060/EU Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko;

Uredba EKP Uredba o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št.  21/2023 z dne 17. 2.2023)

UEM Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16)

UEMDCŽI Uredba o metodologiji priprave in obravnave investicijske dokumentacije na področju državnih cest in javne železniške infrastrukture (Uradni list RS, št.  5/17)

VP Vsebinsko poročilo

ZMOS Združenje mestnih občin Slovenije

1. UVOD

Navodila organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021–2027 (v nadaljevanju: NSP) določajo smernice za zagotavljanje pravilnosti, skladnosti in upravičenosti podpore operacijam v izvajanju procesov evropske kohezijske politike v programskem obdobju 2021–2027[[1]](#footnote-2)

(i) proces načrtovanja,

(ii) proces odločanja o podpori,

(iii) proces spremljanja in poročanja (glej sliko 1).

 ***Slika 1: Procesi v izvajanju evropske kohezijske politike, ki jih urejajo NSP***

**NSP**

Proces 1

**Načrtovanje**

Proces 2

**Odločanje o podpori**

Proces 3

**Spremljanje in poročanje**

Izvedbeni načrt programa določa naložbeni okvir za uresničitev ciljev programa. Kot izhaja iz Uredbe EKP je INP vsebinska in finančna razčlenitev PEKP ob upoštevanju morebitnih dodatnih pravic porabe, ki določa način doseganja ciljev PEKP in je podlaga za pripravo državnega proračuna. Bolj natančna navodila o INP so podana v Navodilih organa upravljanja o finančnem upravljanju.

PT s predlogom za evidentiranje NIO, ki ga pripravi v eMA2, podaja prve informacije (z opisom NIO, finančnim načrtom in kazalniki) o pripravljenosti NIO za nadaljno potrditev s strani OU. Vsak predlog za evidentiranje NIO potrdi OU. Postopek priprave predloga za evidentiranje NIO v eMA2 je podan v Navodilu OU za uporabo modula »Predlogi za evidentiranje NIO«.

2. PROCESI ODLOČANJA O PODPORI NAČINOM IZBORA OPERACIJ

Skladno z Uredbo EKP, Poglavje III so opredeljeni trije načini izbora operacij (glej tudi sliko 2 in utemeljitve v nadaljevanju):

1. javni razpis (JR),
2. javni poziv (JP) in
3. neposredna potrditev operacije (NPO).

***Slika 2: Načini izbora operacij***

**Načini izbora operacij**

**Javni razpis**

**Javni poziv**

**Neposredna potrditev operacij**

###### **Postopek javnega razpisa**

Postopek JR se uporabi takrat, ko je mogoče izbrati operacije ob določenih pogojih in z upoštevanjem meril za izbor operacij. Za sofinanciranje se izberejo tiste operacije, ki so v postopku izbora ocenjene oziroma ovrednotene višje. JR je lahko:

* po času opredeljen z enkratnim odpiranjem vlog ali z zaporednimi odpiranji vlog do porabe sredstev,
* opredeljen na eno ali več kategorij regije izvajanja.

###### **Postopek javnega poziva**

Postopek JP se uporabi takrat, ko je mogoče jasno vnaprej določiti pogoje in druge strokovne zahteve, ki jih morajo izpolnjevati operacije za financiranje iz javnih sredstev. Financirajo se operacije, ki te pogoje in zahteve izpolnjujejo, in sicer praviloma po vrstnem redu prispetja predlogov do porabe sredstev.

###### **Postopek neposredne potrditve operacije**

Pri postopku NPO ni treba izvesti postopka javnega razpisa ali javnega poziva, temveč se operacija lahko neposredno potrdi, če ustreza vsaj enemu od taksativno navedenih primerov navedenih v 19. členu Uredbe EKP. V skladu s prvo alinejo prvega odstavka 19. člena, se lahko operacija neposredno potrdi, če ima pravno podlago v zakonu ali strategiji na nacionalni ravni. Kot pravna podlaga v zakonu se šteje ne le izrecna opredelitev financiranja v zakonu, pač pa zadošča tudi, da iz zakona izhaja, da je vsebina operacije takšne narave, ki je izjemnega ali razvojnega pomena za posamezno področje, ki ga zakon ureja. Prav tako se lahko operacija neposredno potrdi, če je tako navedeno v programu na nacionalni ravni ali (operativnem) programu, trajnostni urbani strategiji, Dogovoru za razvoj regij ali Območnem načrtu za pravični prehod (ONPP). V primeru tretje alineje prvega odstavka 19. člena pa gre za izvajanje dejavnosti oziroma dejavnosti, ki jih lahko izvaja samo določena oseba javnega prava (npr. politika zaposlovanja), zato se lahko takšni osebi dodeli sredstva na podlagi neposredne pogodbe oziroma se lahko operacija potrdi neposredno. Gre za dejavnost oziroma dejavnosti, ki so imanentne samo tej osebi javnega prava in konkurence na tem področju ni, ker ji je država ekskluzivno zaupala izvajanje nalog določenega področja.

NPO pomeni neposredno potrditev operacije za (glej tudi sliko 3 in utemeljitve v nadaljevanju):

1. projekt,
2. program, ki ga izvaja upravičenec,
3. finančni instrument.

***Slika 3: Neposredna potrditev operacije***

**Neposredna potrditev operacije**

**Projekt**

**Program, ki ga izvaja upravičenec**

**Finančni instrument**

**Projekt** je ekonomsko nedeljiva celota aktivnosti, ki izpolnjujejo natančno določeno (tehnično-tehnološko) funkcijo in imajo jasno opredeljene cilje, na podlagi katerih je mogoče presojati, ali projekt izpolnjuje vnaprej določena merila. Projekt ima vnaprej določeno trajanje, omejeno z datumom začetka in konca (člen 2(37) UEM).

**Program, ki ga izvaja upravičenec** je več različnih, vendar medsebojno usklajenih aktivnosti, pri katerih so cilji opredeljeni v okviru skupnega namena (politike) ter ga je mogoče ovrednotiti in časovno razmejiti. Konkretno to pomeni, da kadar gre za več podobnih investicij ali druge smiselno povezane posamične ukrepe manjših vrednosti, se lahko več projektov združi v program (npr. načrt izobraževanja, usposabljanja), za katerega veljajo isti postopki in merila kot za posamičen investicijski projekt (člen 4(3) UEM). Ob tako opredeljenem splošnem pravilu je treba razlikovati program, ki ga izvaja upravičenec, od drugih programov kot denimo akcijskih načrtov nadrejenih strateških dokumentov ali pravnih podlag in programov ukrepov, kot opredelitve za izvajanje določenih strategij ipd. (npr. programi ukrepov za spodbujanje podjetništva in/ali konkurenčnosti, programi ukrepov razvojne podpore za problemska območja z visoko brezposelnostjo, programi ukrepov za izvajanje strategije razvoja socialnega podjetništva). Slednji tako ne spadajo v okvir opredelitve programa, ki ga izvaja upravičenec.

**Finančni instrumenti** (v nadaljnjem besedilu: FI)[[2]](#footnote-3) pomenijo obliko naložb v kapital ali navidezni lastniški kapital, posojil ali jamstev ali drugih instrumentov delitve tveganja, kadar je ustrezno pa se lahko kombinirajo z nepovratnimi sredstvi, razen kadar je v Uredbi 2021/1060/EU določeno drugače.

###### **Postopek odločanja o podpori za strategijo lokalnega razvoja (SLR) in lokalne akcijske skupine (LAS) v okviru izvajanja lokalnega razvoja, ki ga vodi skupnost (CLLD)**

PT v eMA2, za odločitev o podpori popolno, dosledno in točno izpolni sklop »Vloga za odločitev o podpori« (status: "V pregledu OU") kateri priloži najmanj naslednje priloge:

1. Strategijo lokalnega razvoja in
2. Mnenje o izboru SLR in LAS s strani Medresorske delovne skupine CLLD

Ko PT v celoti izpolni zgornje zahteve, na OU uradno posreduje spremni dopis, podpisan s strani odgovorne osebe PT, ki vključuje navedbo vloge iz eMA2 s šifro in nazivom iz eMA2 ter navedbo vnesenih prilog PT za odločitev o podpori v informacijski sistem eMA2 (z datumom vsake priloge).

OU na podlagi popolne, dosledne in točne vloge za odločitev o podpori CLLD sprejme odločitev o podpori. S tem se OU prepriča o tem, da so v SLR in LAS načrtovani postopki in merila za izbor operacij skladni merili za izbor operacij iz drugega odstavka 18. člena Uredbe EKP, da SLR in LAS zagotovljata prispevek k doseganju ciljev in rezultatov PEKP ter da so načrtovani postopki nediskriminatorni, pregledni in upoštevajo horizontalna načela 9. člena Uredbe 2021/1060/EU.

Če OU z odločitvijo ne podpre SLR in LAS mora svojo odločitev utemeljiti. V tem primeru OU o tem obvesti PT. Če OU z odločitvijo podpre SLR in LAS, odločitev o podpori pošlje PT, v vednost pa tudi RO.

###### **Skupna in usklajena prizadevanja za doseganje večjega učinka in učinkovitosti med potrjenimi operacijami**

V okviru PEKP je skupno in usklajeno prizadevanje za doseganje večjega učinka in učinkovitosti oziroma komplementarnosti ter sinergij vsebinsko opredeljeno v okviru vsakega specifičnega cilja z naslovom »Medregionalni, čezmejni in transnacionalni ukrepi – člen 22(3)(d)(vi) Uredbe 2021/1060/EU«.

Konkretno se skupna in usklajena prizadevanja za doseganje večjega učinka in učinkovitosti oziroma komplementarnosti ter sinergije dosegajo z[[3]](#footnote-4):

1. zaporednim izvajanjem več operacij, ki se med seboj dopolnjujejo in usklajujejo;
2. vzporednim izvajanjem več operacij, ki se med seboj dopolnjujejo in usklajujejo;
3. s sofinanciranjem operacije, ki v okviru instrumentov, ki se izvajajo na ravni EU, ni bila sofinancirana iz sredstev EU, bila pa je ocenjena pozitivno in izpolnjuje merila za izbor operacij iz drugega odstavka 18. člena Uredbe EKP;
4. če je bilo s pisnim sporazumom dogovorjeno komplementarno financiranje izbrane operacije iz programa Erasmus+ z operacijo financirano iz sredstev evropske kohezijske politike;
5. če gre za projekte, ki so bili izbrani za sofinanciranje v okviru centraliziranih programov EU in omogočajo ali zahtevajo dopolnjevanje z drugimi evropskimi, državnimi ali javnimi sredstvi;
6. če je projekt prejel pečat odličnosti, pečat suverenosti (4. člen Uredbe 2024/795/EU) ali je bil izbran v okviru programa, sofinanciranega v okviru Obzorja Evropa, pod pogojem, da tak projekt izpolnjuje zahteve iz točk (a), (b) in (g) drugega odstavka 73. člena Uredbe 2021/1060/EU.

Izvedbeni okvir skupnega in usklajenega prizadevanja za doseganje večjega učinka in učinkovitosti je izhodiščno določen predvsem v okviru členov 11(1), 53(3), 69(9) Uredbe 2021/1060/EU.

Da bi se zagotovilo skupno in usklajeno prizadevanje za doseganje večjega učinka in učinkovitosti, je treba to predvideti že pri načrtovanju projektov in programov, ki jih izvaja upravičenec, ter tako zagotoviti komplementarne izvedbene posebnosti in postopke odločanja o podpori ustreznim načinom izbora operacij.

V izvajanju skupnega in usklajenega prizadevanja za doseganje večjega učinka in učinkovitosti je nujno treba izhajati iz načela nekumulativnega dodeljevanja (izhodišče v členu 63(9) EU Uredbe 2021/1060/EU):

*»Operacija lahko prejme podporo iz enega ali več skladov ali enega ali več programov in iz drugih instrumentov Unije. V takih primerih se izdatki, ki so prijavljeni v zahtevku za plačilo za enega od skladov, ne prijavijo niti za:*

1. *podporo iz drugega sklada ali instrumenta Unije niti za*
2. *podporo iz istega sklada v okviru drugega programa.«*

Načelo nekumulativnega dodeljevanja je opredeljeno za dodeljevanje nepovratnih sredstev, če ni v zadevnem temeljnem aktu določeno drugače (npr. pri centralno vodenih instrumentih EU za področje Erasmus+, Creative Europe, CEF in COSME niso opredeljena odstopanja od načela nekumulativnega dodeljevanja, kar posledično pomeni, da kombinacija finančnih sredstev znotraj iste operacije ni mogoča).

Za izvedbo načela nekumulativnega dodeljevanja je treba izhajati iz opredelitev, da ravni projekta ni vedno mogoče enačiti z ravnjo pogodbe o sofinanciranju. Projekt ima lahko aktivnih tudi več različnih pogodb o sofinanciranju. To je denimo relevantno za izvajanje komplementarnosti med ESRR, ESS+ ali KS z viri programa Obzorje Evropa, kar pomeni več operacij in posledično več pogodb o sofinanciranju (ena za področje programa Obzorje Evropa in ena za ESRR, ESS+ ali KS z opredeljenimi sklopi glede na aktivnost oziroma ukrep znotraj projekta).

Izvajanje komplementarnosti finančnih sredstev na istem projektu in hkrati na več operacijah predvideva posebne zahteve za spremljanje, še zlasti v delu ustreznih izdatkovnih postavk na ravni vsakega upravičenca posebej, ki zagotavljajo ločeno in ustrezno revizijsko sled od samega začetka do konca izvajanja projekta. Upravičenci morajo v takih primerih zagotoviti identifikacijo različnih zaokroženih celot (work packages), tipov aktivnosti, tipov stroškov ali geografskih lokacij, kjer se bodo aktivnosti izvajale ipd. Navedeni stroški/izdatki bodo morali biti povezani z različnimi skladi ESI od samega začetka naprej. Upravičenec bo posledično moral zagotavljati ločeno spremljanje in revizijsko sled po strošku/izdatku ustrezno (vključno s prispevanjem k ciljem in kazalnikom ipd.).

###### **Pogodba o sofinanciranju**

PT oziroma IT z upravičencem sklene pogodbo o sofinanciranju pri pripravi katere upošteva vzorec, ki je Priloga 5 teh navodil. Vzorec pogodbe o sofinanciranju je odraz izkušenj organa upravljanja kot nosilca sistemskih nalog na področju zasnove in izvajanja operacij EKP ter predstavlja ustrezno pravno uokviritev razmerja med deležniki evropske kohezijske politike, podaja pravilno pojmovanje kohezijsko specifičnih institutov, predvsem pa vzpostavlja večjo pravno predvidljivost za vse udeležence EKP.

Skladno z 22. členom Uredbe EKP pogodba o sofinanciranju, ki jo PT oziroma IT sklene z upravičencem, obvezno obsega vsebino, ki jo OU v navodilih določi kot bistveno. Gre za pogodbena določila, ki so nujno potrebna za pravilno pravno uokviritev institutov EKP. Kot takšna OU s predmetnim navodilom določa naslednja pogodbena določila iz vzorca pogodbe (Priloga 5):

a) Uvodne določbe – poglavje I,

1. Pravne podlage in navodila – poglavje III,
2. Spremljanje pogodbe po zaključku operacije – poglavje IX,
3. Aktivnosti ministrstva – poglavje X,
4. Obveznosti upravičenca – poglavje XI,
5. Nadzor nad porabo sredstev – poglavje XII,
6. Nepravilnosti pri izvajanju operacije – poglavje XIII,
7. Prepoved dvojnega financiranja – poglavje XV,
8. Skupne določbe – poglavje XXI,
9. Spremembe pogodbe – poglavje XXII,
10. Veljavnost pogodbe – poglavje XXIII.

Vzorec pogodbe o sofinanciranju poleg vsebin iz zgornjega odstavka ponuja pravno rešitev tudi za ostale vsebine razmerja med PT oziroma IT in upravičencem, tako tiste, ki so obvezne za pravno pravilno zasnovo operacije skladno z javnofinančnimi predpisi, kakor tudi tiste, ki so koristne za gospodarno, transparentno in učinkovito upravljanje s sredstvi ter pravno jasno in določno opredelitev pravic in obveznosti subjektov razmerja glede izvedbe sofinancirane operacije. Vzorec pogodbe o sofinanciranju je tako zasnovan na način, da ga je možno uporabiti v celotni predlagani vsebini, z vnosom modalitet in posebnosti, specifičnih za izvedbo konkretne operacije oziroma za konkretnega PT/IT. Priporoča se, da se preostala vsebina pogodbe o sofinanciranju, ki ni predpisana kot bistvena, ohrani; po potrebi naj se dopolni in prilagodi potrebam PT oziroma IT, saj je obvezna z vidika same zaveze med pogodbenima partnerjema (potrebna je za samo veljavnost pogodbe, ne pa zaradi zahtev EKP). Za ta del pogodbenih določil velja, da so v pristojnosti posameznega PT oz. IT in jih ta oblikuje glede na predmet JR, JP ali NPO. Sem spadajo predvsem določila glede dopolnilnega financiranja, predplačila, DDV-ja, državnih pomoči itd.

Vzorec priložene pogodbe o sofinanciranju je pripravljen za primer javnega razpisa kot načina izbora operacije, ki je bolj kompleksen kot izvajanje operacije na podlagi neposredne potrditve. V pogodbi o sofinanciranju, ki se sklepa na podlagi NPO, se glede na vzorec iz priloge, ki je sestavljena za primer JR, izločijo vse tiste določbe, ki se vežejo izključno na JR. Vse druge (bistvene) določbe vzorčne pogodbe o sofinanciranju se ohranijo oziroma smiselno prilagodijo glede na posebnosti NPO kot načina izbora operacije.

Glede na dejstvo, da gre pri pogodbi o sofinanciranju ter tudi pri vseh drugih pogodbah za materijo, ki je tekom izpolnjevanja pogodbene vsebine podvržena številnim spremenljivkam, dejavnikom oziroma okoliščinam, si OU pridržuje pravico do popravkov vzorčne pogodbe o sofinanciranju, če bo to izhajalo iz prakse izvajanja EKP.

Vzorec pogodbe vsebuje tudi določila v zvezi z začasno zadržanost izplačil sredstev. Sredstva se v primeru suma goljufije začasno zadržijo, ko odgovorna oseba posreduje prijavo suma goljufije s priloženo dokumentacijo, ustreznim ustanovam in ciecr dokler se sum goljufije ne ovrže.

Upoštevajoč Uredbo 2021/1060/EU je treba obdelovati osebne podatke dejanskih lastnikov. Zato vzorec pogodbe o sofinanciranju upravičencu nalaga zagotavljanje podatkov o dejanskih lastnikih upravičenca, izvajalca in podizvajalca (kadar njihov delež opravljenih del presega 50.000 EUR), kot so opredeljeni v točki 6 člena 3 Direktive 2015/849/EU, in sicer imena in priimke, datume rojstva in identifikacijske številke za DDV ali davčne identifikacijske številke. V IS eMA2 bo vzpostavljen modul za pregled in urejanje podatkov o dejanskih lastnikih partnerjev.

Vzorec pogodbe o sofinanciranju ni celovita pogodba o sofinanciranju, ki bi se avtomatično reproducirala in bila uporabna v vsakem primeru brez sodelovanja oziroma dodatnega dela PT ali IT pri oblikovanju končne različice, ki bo upoštevala tako zahteve in potrebe vsakokratnega upravičenca kot tudi pravice PT/IT oziroma specifike konkretne operacije.

###### **Ravnanje ob spremenjenih okoliščinah ter višji sili pri izvajanju operacij**

V primeru, da po izdaji odločitve o podpori JR, JP ali NPO oziroma po sklenitvi pogodbe o sofinanciranju nastopijo okoliščine, ki vplivajo na izvajanje operacije, se le-te obravnavajo v skladu z določbami tega poglavja.

Spremenjene okoliščine so okoliščine, ki nastanejo po izdaji odločitve o podpori oziroma po sklenitvi pogodbe o sofinanciranju, ki otežujejo izvedbo operacije oziroma se zaradi njih ne da doseči namena pogodbe o sofinanciranju (operacije). Spremenjene okoliščine, ki lahko opravičljivo vplivajo na izvajanje operacije, so takšne, ki jih skrben upravičenec ni mogel predvideti (t.j. jih iz opravičljivih razlogov ni mogel upoštevati v fazi priprave projektne ali investicijske dokumentacije ali drugih podlag za izvedbo projekta ali ob sklenitvi pogodbe o sofinanciranju), ali bi se jim lahko izognil ali odklonil njihove posledice.

Višja sila pomeni dogodek, ki ga ni bilo mogoče pričakovati, se mu izogniti ali ga odvrniti, na katerega upravičenec utemeljeno ne more vplivati, ki izvira zunaj njegove sfere (gre za zunanji dogodek), in zaradi katerega upravičenec ne more izvesti operacije na način, kot odobrene z odločitvijo o podpori oziroma kot izhaja iz pogodbe o sofinanciranju. Kot višja sila štejejo nepričakovani naravni dogodki, ki imajo značaj elementarne nesreče in drugi dogodki, ki jih ni mogoče odpraviti ali se jim izogniti (na primer, vendar ne izključno, vojna, epidemija, naravna nesreča itd.).

V primeru nastopa zgoraj opredeljenih okoliščin, ki vplivajo na vsebino pogodbe o sofinanciranju, se pogodba lahko spremeni. V primeru, da spremembe na NPO vplivajo na vsebine, ki so predmet odločitve o podpori, PT poda vlogo OU za spremembo odločitve o podpori. Obravnava dodatnih stroškov ali sprememb terminskega načrta operacije mimo pogojev in drugih zahtev NPO, pogojev in drugih zahtev javnega razpisa ali pogojev in drugih zahtev javnega poziva mora vedno potekati restriktivno ter po načelu od primera do primera.

Upravičenec, ki zahteva spremembo operacije/pogodbe o sofinanciranju, se ne more sklicevati na spremenjene okoliščine ali višjo silo, nastalo po izteku roka za izpolnitev njegove obveznosti. Upravičenec, ki je zaradi spremenjenih okoliščin ali višje sile upravičen zahtevati spremembo operacije/pogodbe o sofinanciranju, mora o tem obvestiti PT ali IT, in to takoj, ko izve, da so take okoliščine nastale (v pogodbah o sofinanciranju je primerno oblikovati ustrezen rok).

Dodatni stroški operacije zaradi spremenjenih okoliščin ali višje sile so lahko upravičeni do sofinanciranja, če so ustrezno utemeljeni in podprti s strokovnim mnenjem, ki ga pripravi strokovnjak obravnavanega področja glede na naravo stroškov[[4]](#footnote-5). Obravnava dodatnih stroškov zaradi spremenjenih okoliščin ali višje sile se presoja v skladu z JR ali JP, NPO in navodili OU o upravičenih stroških.

Pri obravnavi dodatnih stroškov je treba preveriti navedbe in zahteve, ki izhajajo iz že potrjene prijavne vloge upravičenca in razpisne dokumentacije za izvedbo javnega naročila.

Podaljšanje terminskega načrta izvajanja operacije mimo pogojev in drugih zahtev JR ali JP glede časovnega izvajanja operacij je zaradi spremenjenih okoliščin ali višje sile dovoljeno, če so ti ustrezno utemeljeni in podprti s strokovnim mnenjem, ki ga pripravi strokovnjak obravnavanega področja, če je releventno.

Postopki pregleda in ocenjevanja upravičenosti dodatnih stroškov operacije zaradi spremenjenih okoliščin ali višje sile se izvajajo na ravni PT in OU. PT opravi osnovni vsebinski pregled dodatnih del (storitev, nakupa blaga /gradenj), ki so predmet spremembe odločitve o podpori/pogodbe o sofinanciranju in administrativno preverjanje postopka javnega naročanja. Za NPO OU posebej opravi pregled predloga za spremembe odločitve z vidika upravičenosti pred izdajo spremembe odločitve o podpori.

Postopki pregleda in ocenjevanja upravičenosti podaljšanja terminskega načrta izvajanja operacije mimo pogojev in drugih zahtev JR ali JP glede časovnega izvajanja operacij se izvajajo na ravni PT in OU. PT opravi osnovni vsebinski pregled spremembe operacije glede na terminski načrt izvajanja, ki je predmet spremembe odločitve o podpori/pogodbe o sofinanciranju. OU posebej opravi pregled predloga za spremembe odločitve o podpori/pogodbe o sofinanciranju z vidika upravičenosti pred izdajo mnenja o spremembi odločitve o podpri/pogodbe o sofinanciranju za operacijo, izbrano na JR ali JP.

###### **Upoštevanje horizontalnih načel**

V skladu z 9. členom Uredbe 2021/1060/EU je spoštovanje horizontalnih načel nujno za uspešno in učinkovito izvajanje specifičnih ciljev PEKP v vseh fazah procesov izvajanja EKP (načrtovanje, odločanje, spremljanje in poročanje). Obvezno je zagotavljanje skladnosti z naslednjimi horizontalnimi načeli:

* spoštovanje temeljnih pravic in skladnost z Listino EU o temeljnih pravicah,
* upoštevanje in spodbujanje enakosti moških in žensk, vključevanje načela enakosti spolov ter vključevanje vidika enakosti spolov,
* preprečevanje diskriminacije na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti. Zlasti se upošteva dostopnost za invalide,
* spodbujanje trajnostnega razvoja, ob upoštevanju ciljev ZN glede trajnostnega razvoja, Pariškega sporazuma in »načela, da se ne škoduje bistveno«.

V vseh fazah izvajanja EKP je potrebno za spoštovanje prvih treh horizontalnih načel postopati skladno s Postopkovnikom OU za izvajanje Listine EU o temeljnih pravicah in Konvencije Združenih narodov o pravicah invalidov v skladu s Sklepom Sveta 2010/48/ES.

**Smernice OU za uporabo načela DNSH**

S ciljem spodbujanja trajnostnega razvoja se procesi v izvajanju EKP načrtujejo in izvajajo skladno z načelom DNSH.

Uredba 2021/1060/EU določa, da morajo skladi EU podpirati dejavnosti, ki spoštujejo podnebne in okoljske standarde ter prednostne naloge EU in ne škodujejo bistveno okoljskim ciljem v smislu 17. člena Uredbe 2020/852/EU. Nadalje Uredba 2021/1060/EU posebej določa, da se cilji skladov izpolnjujejo skladno s ciljem spodbujanja trajnostnega razvoja, kot je določen v 11. členu prečiščene različice Pogodbe o delovanju Evropske unije (v nadaljevanju: PDEU), ob upoštevanju ciljev Združenih narodov (ZN) glede trajnostnega razvoja, Pariškega sporazuma in načela, da se ne škoduje bistveno. Ob upoštevanju navedenega predstavlja načelo DNSH obvezni element podpore operacij, ki se financirajo s sredstvi PEKP.

Na osnovi zgoraj navedenega se ocena skladnosti ukrepov PEKP z DNSH izdela ob upoštevanju tehničnih smernic EK za uporabo načela, da se ne škoduje bistveno[[5]](#footnote-6) in Smernic organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji[[6]](#footnote-7).

Smernice OU za uporabo načela DNSH se prav tako uporabljajo v procesu proračunskega načrtovanja, ki se izvaja na podlagi Metodologije za zeleno proračunsko načrtovanje ministrstva, pristojnega za finance. Metodlogija opredeljuje postopek preverjanja in ocenjevanja vpliva projektov ali ukrepov na vseh šest okoljskih ciljev, ki se nanašajo na načelo DNSH. Predlagatelj projekta ali ukrepa preverja skladnost z načelom DNSH tako, da oceni bistveni prispevek ali bistveno škodovanje posameznemu okoljskemu cilju, z upoštevanjem smernic OU za uporabo načela DNSH. Da bi zmanjšali administrativna bremena na PT priporočamo, da se ocena skladnosti projekta ali ukrepa z DNSH izdela pred uvrstitvijo le-tega v državni proračun.

###### **Smernice OU za zagotavljanje odpornosti infrastrukturnih naložb na podnebne spremembe s pričakovano življenjsko dobo najmanj pet let**

Uredba 2021/1060/EU določa, da glede na pomen obvladovanja podnebnih sprememb skladno z zavezami, ki jih je Unija prevzela v zvezi z izvajanjem Pariškega sporazuma in uresničevanjem ciljev Združenih narodov glede trajnostnega razvoja, bi morali skladi prispevati k širšemu upoštevanju podnebnih ukrepov in k doseganju skupnega cilja, tj. da se 30 % proračunskih izdatkov Unije nameni podnebnim ciljem.

Uredba 2021/1060/EU prav tako določa, da pri izbiri operacij OU zagotovi odpornost infrastrukturnih naložb na podnebne spremembe s pričakovano življenjsko dobo najmanj pet let.

Na osnovi zgoraj navedenega se krepitev podnebne odpornosti infrastrukturnih ukrepov v okviru PEKP zagotovi ob upoštevanju tehničnih smernic Evropske komisije[[7]](#footnote-8) in Smernic organa upravljanja za krepitev podnebne odpornosti infrastrukture v obdobju 2021-2027[[8]](#footnote-9).

Po omenjenih smernicah je infrastruktura širok pojem, ki zajema zgradbe, omrežno infrastrukturo ter vrsto zgrajenih sistemov in sredstev. V smislu izvajanja PEKP 2021-2027 so infratrukturni projekti načrtovani predvsem na področjih energije, digitalizacije, prometa in okolja. Ukrepi za zagotovitev odpornosti infrastrukturnih projektov morajo posebej nasloviti tako vidik blažitve podnebnih sprememb kot tudi prilagajanje nanje.

Izsledki analize krepitve podnebne odpornosti se upoštevajo pri oceni skladnosti projektov z načelom DNSH.

2.1 JAVNI RAZPIS IN JAVNI POZIV

###### **Splošne določbe za javni razpis oziroma javni poziv**

Javni razpis oziroma javni poziv pripravi PT ali IT na podlagi sporazuma s PT.

###### **Sestavine javnega razpisa in javnega poziva**

Za JR in JP se uporabljajo določbe veljavnega zakona o javnih financah in ustreznih podzakonskih aktov na podlagi navedenega zakona ali določbe veljavnih področnih zakonov in iz njih izhajajočih podzakonskih aktov, ki so v pristojnosti ministrstev.

Poleg sestavin JR ali JP, kot jih določajo zgoraj navedeni predpisi, mora besedilo javnega razpisa vsebovati tudi:

1. opredeljeno kategorijo regije izvajanja;
2. opredeljeno določilo: če se je operacija začela izvajati pred predložitvijo vloge prijavitelja v oceno na PT/IT, se preveri ali je veljavno pravo upoštevano;
3. pogoje za ugotavljanje upravičenosti in merila za ocenjevanje, kot jih je predhodno sprejel Odbor za spremljanje[[9]](#footnote-10);
4. obdobje upravičenosti javnih izdatkov;
5. razmerje med namenskimi sredstvi EU in slovenske udeležbe za sofinanciranje operacije (če relevantno tudi glede na kategorijo regije);
6. zahteve glede komuniciranja in prepoznavnosti, ki jih morajo izpolniti upravičenci skladno s 50. členom Uredbe 2021/1060/EU in navodila organa upravljanja, ki se nanašajo na področje komuniciranja vsebin PEKP 2021–2027;
7. upravičene stroške v skladu z navodili oziroma sklicevanjem na navodila OU, ki urejajo področje upravičenih stroškov, in če relevantno z upoštevanjem sheme državne pomoči ali pomoči »de minimis«;
8. zahteve glede hranjenja dokumentacije o operaciji;
9. zahteve glede dostopnosti dokumentacije o operaciji PT, OU, RO ter drugim nacionalnim in evropskim nadzornim in revizijskim organom;
10. omejitve glede sprememb operacije in da se zagotovi, da izbrane operacije za podporo iz skladov ne vključujejo operacije, ki so bile ali bi morale biti v postopku izterjave po preselitvi proizvodne dejavnosti zunaj regije na ravni NUTS 2, v kateri je prejela podporo v skladu 65. členom Uredbe 2021/1060/EU;
11. posledice, če se ugotovi, da je v postopku potrjevanja ali izvrševanja operacij prišlo do resnih napak, nepravilnosti, goljufije ali kršitve obveznosti;
12. zahteve glede spremljanja doseganja ciljev in kazalnikov ter, če je relevantno, vključno s spremljanjem udeležencev v skladu 17. členom ter Prilogo I Uredbe 2021/1057/ EU;
13. zahteve glede zagotavljanja skladnosti s horizontalnimi načeli iz 9. člena Uredbe 2021/1060/EU (skladnosti z načeli spoštovanja temeljnih pravic, spodbujanja enakosti moških in žensk, preprečevanja diskriminacije in spodbujanja trajnostnega razvoja ob upoštevanju načela, da se ne škoduje bistveno);
14. zahteve glede prepovedi dvojnega uveljavljanja stroškov in izdatkov, ki so že bili povrnjeni iz katerega koli drugega vira;
15. če gre za državne pomoči ali pomoči »de minimis«, shemo in stopnjo intenzivnosti ali najvišjo dovoljeno višino sofinanciranja v skladu s shemo državnih pomoči ali pomoči »de minimis«;
16. morebitne določbe, ki opredeljujejo pogoje za spremembo javnega razpisa oziroma javnega poziva;
17. opredeljene kazalnike učinka in rezultata.

V primeru izvajanja pravičnega prehoda v okviru SPP, PT od razvojne institucije, ki je kot nosilna ali kot sodelujoča institucija za območja ONPP vpisana v evidenco regionalnih razvojnih agencij, pridobi mnenje o skladnosti javnega razpisa ali javnega poziva z ONPP. Razvojna institucija izda mnenje na osnovi naslednjih preveritev:

* predviden prispevek k doseganju strateških ciljev in rezultatom, ki naj bi jih dosegli z izvajanjem relevantnega ONPP;
* skladnost opredelitev v JR/JP s predvidenimi vrstami operacij relevantnega ONPP in prispevek h kazalnikom učinka in rezultatov ONPP;
* predviden prispevek k doseganju ciljev in rezultatom relevantnega regionalnega razvojnega programa oziroma območnega razvojnega programa;
* skladnost izbora operacij s pogoji za preverjanje upravičenosti in merili za izbor operacij, kot jih je sprejel odbor za spremljanje.

Izvedeno preverjanje dokumentira v obliki izpolnjenega kontrolnega lista, ki je podlaga za izdajo mnenja o skladnosti vloge za odločitev o podpori javnemu razpisu/pozivu z ONPP. V kontrolnem listu se posamezna izhodišča ustrezno specificirajo glede na vrste operacij.

###### **Vloga PT za odločitev o podpori javnemu razpisu oziroma javnemu pozivu ter preverjanje javnega razpisa oziroma javnega poziva**

PT pripravi predlog za evidentiranje NIO v eMA2 skladno z Navodilom OU za uporabo modula »Predlogi za evidentiranje NIO«, ki ga potrdi OU.

V nadaljevanju PT zagotovi vlogo za odločitev o podpori JR oziroma JP na naslednji način:

1. PT v eMA2, za JR oz. JP, popolno, dosledno in točno izpolni sklop »Vloga za odločitev o podpori« (status: "V pregledu OU"), kateri priloži najmanj naslednje priloge:
* javni razpis za objavo, vključno z razpisno dokumentacijo;
* v primeru, da se načrtuje uporabo poenostavljenih oblik stroškov, ki zahteva metodo izračuna, še ločen dokument z opisom metode izračuna, vključno s ključnimi koraki izračuna v skladu z NUS ter opredelitvijo dokazil za uveljavljanje poenostavljenih oblik stroškov;
* v primeru dodeljevanja državnih pomoči ali pomoči »de minimis«, mnenje o priglašeni pomoči, ki je podlaga za JR ali JP, pridobljeno s strani ministrstva, pristojnega za finance;
* v primeru dodeljevanja državnih pomoči ali pomoči »de minimis«, izpolnjen obrazec za pripravo ocene o skladnosti s pravili o državnih pomočeh v Prilogi 4b ali pomočeh »de minimis« v Prilogi 4c;
* če relevantno, izjavo PT ali mnenje ministrstva, pristojnega za finance o tem, da JR ali JP nima elementov državnih pomoči, niti ne pomoči »de minimis«[[10]](#footnote-11) ;
* v primeru izvajanja pravičnega prehoda v okviru SPP, mnenje razvojne institucije, ki je kot nosilna ali kot sodelujoča institucija za območja ONPP vpisana v evidenco regionalnih razvojnih agencij, o skladnosti vloge z ONPP.
1. Potem, ko PT v celoti izpolni zahteve iz odstavka (a) te točke, PT na OU uradno posreduje dopis, podpisan s strani odgovorne osebe PT, ki vključuje:
* navedbo vloge za JR oziroma JP iz eMA2 s šifro in nazivom;
* navedbo vnesenih prilog PT za odločitev o podpori v eMA2 (s številko in datumom vsake priloge);
* če JR ali JP pripravi IT, jasno izjavo PT, da se z vsebino javnega razpisa ali javnega poziva v celoti strinja in z njo v celoti soglaša.

OU se lahko na lasten predlog ali predlog PT odloči za aktiviranje neodvisnih strokovnjakov, ki lahko dodatno zagotovijo neodvisni pregled kakovosti JR oziroma JP.

###### **Odločitev OU o podpori javnemu razpisu oziroma javnemu pozivu**

OU na podlagi popolne, dosledne in točne vloge za odločitev o podpori JR oziroma JP ter pridobitvi soglasja o zagotavljanju skladnosti s S5, s strani organizacijske enote za podporo izvajanju S5[[11]](#footnote-12) na podlagi Metodoloških smernic za določanje umeščanja operacij v domene Slovenske strategije trajnostne pametne specializacije izda odločitev o podpori (utemeljitev odločitve poda ob smiselnem upoštevanju določil Metodoloških smernic in izhodišč iz Priloge 9a).

Če OU z odločitvijo ne podpre JR oziroma JP, mora svojo odločitev utemeljiti (kjer je ustrezno, vključno z zagotavljanjem skladnosti s S5). V tem primeru OU o tem obvesti PT ter spremeni status vloge v eMA2.

Če OU z odločitvijo podpre JR oziroma JP, odločitev o podpori pošlje PT, v vednost pa tudi RO.

###### **Objava javnega razpisa oziroma javnega poziva**

JR se lahko v Uradnem listu Republike Slovenije objavi šele po izdaji odločitve o podpori.

JP se lahko skladno z določbami veljavnih področnih zakonov, ki so v pristojnosti ministrstev, objavi šele po izdaji odločitve o podpori.

###### **Sprememba javnega razpisa oziroma javnega poziva**

JR oziroma JP, ki ga je OU z odločitvijo potrdil, je mogoče spreminjati, v kolikor sprememba ne vpliva na podaljšanje roka v katerem bodo prijavitelji obveščeni o izidu JR/JP določenega v JR oziroma JP. OU sprejme odločitev o podpori za spremembo javnega razpisa ali javnega poziva.

Ob objavi spremembe JR oziroma JP je še zlasti pomembno zagotoviti transparentnost postopka in nediskriminatornost obravnave.

Za spremembo JR oziroma JP se smiselno uporabljajo določbe poglavja o javnem razpisu in javnem pozivu kot načinu izbora operacij (v primeru podaljševanja roka za oddajo vlog, PT ne potrebuje soglasja (oz. spremembe odločitve o podpori) OU).

***Poenostavljen shematski prikaz postopka odločanja o javnem razpisu oziroma javnem pozivu***

Proces priprave javnega razpisa/javnega poziva

Proces priprave javnega razpisa/javnega poziva

Proces priprave javnega razpisa/javnega poziva

Neodvisni pregled kakovosti

Neodvisni pregled kakovosti

Mnenje o skladnosti z ONPP kakovosti

Pogodba o sofinanciranju

Posredovanje odločitve o podpori

Objava javnega razpisa/javnega poziva ter izbor in potrditev operacij

Odločanje o podpori

Vloga PT za odločitev o podpori javnemu razpisu oziroma javnemu pozivu

Odločitev o podpori javnemu razpisu/javnemu pozivu

Objava javnega razpisa/javnega poziva ter izbor in potrditev operacij

## 2.2 NEPOSREDNA POTRDITEV OPERACIJE

2.2.1 Projekt in program, ki ga izvaja upravičenec

**Vloga PT za odločitev o podpori za izbrani projekt oziroma program, ki ga izvaja upravičenec**

Za pripravo projekta oziroma programa, ki ga izvaja upravičenec:

1. se smiselno uporabljajo določbe veljavnih: UEM (ob upoštevanju izjem za t. i. »mehke« projekte, ki ne vsebujejo investicijskih odhodkov, za katere se pripravi praviloma en dokument, ki vsebuje vse bistvene elemente, ki definirajo projekt)[[12]](#footnote-13) oziroma UEMDCŽI (za področje državnih cest in železniške infrastrukture), ali
2. se smiselno uporabljajo določbe veljavnih: zakona in na njem temelječih normativnih in/ali programskih podlagah, ki urejajo ukrepe države, s katerimi se zagotavlja izvajanje storitev javne službe oziroma drugega javnega pooblastila, se določajo izvajalci ukrepov, predpisujejo pogoji in postopki za uveljavljanje določenih pravic in storitev ter ureja način financiranja[[13]](#footnote-14) (v tem primeru se uporabi Priloga 3 – Prijavni obrazec),
3. v izvajanju prednostne naloge 3, zelena preobrazba za podnebno nevtralnost, (specifični cilj RSO 2.1) se poleg določb iz (a) točke tega odstavka smiselno uporabljajo še določbe veljavnih podlag za izvedbo razširjenega energetskega pregleda (REP), ki mora biti izveden v skladu s Pravilnikom o metodologiji za izdelavo in vsebino energetskega pregleda (Uradni list RS, št. 41/16 in 158/20 - ZURE s spremembami).

V izvajanju pravičnega prehoda v okviru SPP, prijavitelj vlogo posreduje v pregled razvojni instituciji, ki je kot nosilna ali kot sodelujoča institucija za območja ONPP vpisana v evidenco regionalnih razvojnih agencij in bo v nadaljnem postopku podala mnenje o skladnosti vloge za odločitev o podpori z ONPP, če ta ne nastopa v vlogi potencialnega prejemnika sredstev oziroma upravičenca.

Ko so na voljo informacije iz prejšnjega odstavka, prijavitelj na PT posreduje vlogo za projekt oziroma program, ki ga izvaja upravičenec.

PT pripravi predlog za evidentiranje NIO v eMA2 skladno z Navodilom OU za uporabo modula »Predlogi za evidentiranje NIO«, ki ga potrdi OU.

V nadaljevanju PT zagotovi vlogo za odločitev o podpori za izbrani projekt oziroma program, ki ga izvaja upravičenec, na naslednji način:

1. PT v eMA2, za izbrani projekt oziroma program, ki ga izvaja upravičenec, popolno, dosledno in točno izpolni sklop »Vloga za odločitev o podpori« (status: "V pregledu OU"), kateri priloži najmanj naslednje priloge:
* utemeljitev izvedbe postopka z NPO v skladu s katerim mora PT vlogo utemeljiti z navedbo konkretne okoliščine iz prvega odstavka 19. člena Uredbe EKP, ki omogoča izdajo odločitve o podpori brez izvedbe postopka javnega razpisa ali javnega poziva z obrazložitvijo izjeme (na podlagi določb 19. člena Uredbe EKP) ter konkretnih pogojev in meril za ugotavljanje upravičenosti, ob upoštevanju Meril za izbor, ki jih je predhodno potrdil Odbor za spremljanje PEKP za izvajanje evropske kohezijske politike v obdobju 2021–2027;
* v primeru izvajanja pravičnega prehoda v okviru SPP mnenje razvojne institucije, ki je kot nosilna ali kot sodelujoča institucija za območja ONPP vpisana v evidenco regionalnih razvojnih agencij, o skladnosti vloge z ONPP;
* če je relevantno Priloga 3;
* v primeru izvajanja operacij s področja digitalne preobrazbe informacijsko-komunikacijskih sistemov državne uprave mnenje resornega organa (Svet za razvoj informatike) o skladnosti vloge s področno strategijo;
* če je relevantno, investicijsko dokumentacijo v skladu z UEM za pripravo projekta oziroma programa, ki ga izvaja upravičenec ter pisni sklep, ki je bil izdan pri obravnavi investicijske dokumentacije; vključujoč analizo stroškov in koristi[[14]](#footnote-15) z izračunom finančne vrzeli[[15]](#footnote-16) ter uporabo ustrezne metode izračuna za operacije, ki ustvarjajo neto prihodek[[16]](#footnote-17);
* v primeru, da se načrtuje uporabo poenostavljenih oblik stroškov, ki zahteva metodo izračuna, še ločen dokument z opisom metode izračuna, vključno s ključnimi koraki izračuna v skladu z NUS ter opredelitvijo dokazil za uveljavljanje poenostavljenih oblik stroškov;
* v primeru odstopanj med vlogo eMA2 za NPO in investicijsko dokumentacijo, PT predloži utemeljitev teh odstopanj;
* v primeru dodeljevanja državnih pomoči ali pomoči »de minimis« mnenje o priglašeni pomoči, ki je podlaga za projekt oziroma program, ki ga izvaja upravičenec, pridobljen s strani ministrstva, pristojnega za finance[[17]](#footnote-18);
* v primeru dodeljevanja državnih pomoči ali pomoči »de minimis« izpolnjen obrazec za pripravo ocene o skladnosti s pravili o državnih pomočeh v Prilogi 4b ali pomočeh »de minimis« v Prilogi 4c;
* v primeru, da ne gre za dodeljevanje državnih pomoči ali pomoči »de minimis« izjavo PT ali mnenje ministrstva, pristojnega za finance o neprisotnosti državnih pomoči oz. pomoči »de minimis«[[18]](#footnote-19)
* če relevantno predstavitev načrtovanih postopkov vključevanja ciljnih skupin ter utemeljitev izbire upravičenca;
* osnutek pogodbe o sofinanciranju (razen če ministrstvo nastopa hkrati v vlogi PT in upravičenca);
* oceno kakovosti PT za projekt oz program, ki ga izvaja upravičenec (utemeljitev glede vseh vnaprej pripravljenih izhodišč za preverjanje in pripravo ocene kakovosti projekta, kot to izhaja iz Priloge 4a);
* izjavo organa pristojnega za spremljanje območij Natura 2000 (obrazec iz Priloge 2), če je relevantno[[19]](#footnote-20);
* izjavo vezana na vpliv na vode (relevanten obrazec iz Priloge 1), če je relevantno[[20]](#footnote-21);
* soglasje za izvedbo[[21]](#footnote-22), če je relevantno;
* če je projekt zajet v Prilogi I k direktivi o PVO[[22]](#footnote-23) (posege v okolje, za katere je presoja vplivov na okolje obvezna po Uredbi o PVO[[23]](#footnote-24)), priložite naslednje dokumente:
1. netehnični povzetek poročila o PVO,
2. informacije o posvetovanjih z okoljskimi organi, javnostjo in po potrebi o posvetovanjih z drugimi državami članicami, izvedenih v skladu s 6. in 7. členoma direktive o PVO,
3. sklep pristojnega organa, izdan v skladu z 8. in 9. členom direktive o PVO, vključno z informacijami o tem, kako je bila z njim seznanjena javnost;

- če je projekt zajet v Prilogi II k tej direktivi o PVO (posege v okolje, za katere je presoja vplivov na okolje obvezna, če se zanje v predhodnem postopku ugotovi, da bi lahko imeli pomembne vplive na okolje) in ni bila izvedena presoja vplivov na okolje, priložite odločitev pristojnega okoljskega organa, izdano v predhodnem postopku;

- če projekt ni zajet v Prilogah I in II direktive o PVO, pojasnilo razlogov, zakaj projekt nima predvidljivih pomembnih vplivov na okolje;

* ustrezna pojasnila o skladnosti s horizontalnimi načeli iz 9. člena Uredbe 2021/1060/EU;
* če relevantno, ustrezna pojasnila o zagotavljanju podnebne odpornosti infrastrukture v skladu z Smernicami organa upravljanja za krepitev podnebne odpornosti infrastrukture v obdobju 2021–2027.

1. PT na OU uradno posreduje spremni dopis, podpisan s strani odgovorne osebe PT, ki vključuje:
* navedbo vloge za projekt oziroma program, ki ga izvaja upravičenec s šifro in nazivom iz eMA2;
* navedbo vnesenih prilog PT za odločitev o podpori v eMA2 (s številko in datumom vsake priloge.. );
* zagotovilo PT, da je vloga prijavitelja za projekt in program, ki ga izvaja upravičenec, glede administrativne, tehnične, finančne in vsebinske ustreznosti pri pregledu kakovosti ocenjena pozitivno;
* opredeljeno določilo: če se je operacija začela izvajati pred predložitvijo vloge prijavitelja v oceno na PT/IT se bo najpozneje pred odobritvijo prvega zahtevka za izplačilo iz proračuna preverila skladnost izvajanja operacije z relevantno zakonodajo tudi za obdobje pred opravljenim izborom oziroma pred sklenitvijo pogodbe o sofinanciranju.

###### **Preverjanje in ocena kakovosti projekta[[24]](#footnote-25) oziroma programa, ki ga izvaja upravičenec[[25]](#footnote-26)**

PT zagotovi oceno kakovosti projekta oziroma programa, ki ga izvaja upravičenec, če je preveril in ugotovil, da je prejeta vloga prijavitelja za projekt oziroma program, ki ga izvaja upravičenec, popolna, dosledna in točna.

Neodvisni strokovnjaki lahko ob tehnični podpori EK ali iz tehnične podpore PEKP dodatno zagotovijo neodvisni pregled oziroma oceno kakovosti projekta oziroma programa, ki ga izvaja upravičenec. O aktiviranju neodvisnih strokovnjakov odloči OU na lasten predlog ali na predlog PT.

PT pripravi oceno kakovosti projekta oziroma programa, ki ga izvaja upravičenec (utemeljiti mora vsako svojo odločitev glede vseh vnaprej pripravljenih izhodišč za preverjanje in pripravo ocene kakovosti projekta, kot to izhaja iz Priloge 4a)[[26]](#footnote-27). V izvajanju pravičnega prehoda v okviru SPP, je ocena kakovosti projekta ali programa, ki ga izvaja upravičenec, sestavljeno iz dveh delov: dela, ki ga pripravi PT in dela, ki ga pripravi razvojna institucija, ki je kot nosilna ali kot sodelujoča institucija za območja ONPP vpisana v evidenco regionalnih razvojnih agencij. Kadar neodvisni strokovnjaki dodatno zagotovijo neodvisni pregled oziroma oceno kakovosti projekta ali programa, ki ga izvaja upravičenec, mora PT končno poročilo o neodvisnem pregledu priložiti k svoji oceni.

PT pripravi tudi oceno o skladnosti projekta oziroma programa, ki ga izvaja upravičenec, s pravili o državnih pomočeh in pomočeh »de minimis« oziroma o tem, da projekt oziroma program, ki ga izvaja upravičenec, nima elementov državnih pomoči (ocena mora biti utemeljena na podlagi vnaprej pripravljenih izhodišč za pripravo ocene o skladnosti s pravili o državnih pomočeh v Prilogi 4b ali pomočeh »de minimis« v Prilogi 4c.

Kadar se je projekt oziroma program, ki ga izvaja upravičenec, začel izvajati pred oddajo vloge prijavitelja v oceno na PT, se najpozneje pred odobritvijo prvega zahtevka za izplačilo iz proračuna preveri skladnost izvajanja operacije z relevantno zakonodajo tudi za obdobje pred opravljenim izborom oziroma pred sklenitvijo pogodbe o sofinanciranju[[27]](#footnote-28).

Če je PT projekt oziroma program, ki ga izvaja upravičenec, (i) preveril oziroma ocenil po kakovosti pozitivno, (ii) glede skladnosti s pravili o državnih pomočeh oziroma pomočeh »de minimis« ocenil pozitivno, (iii) ni ugotovil neskladnosti upoštevanja veljavne zakonodaje, kadar se je projekt izvajal pred oddajo vloge prijavitelja za projekt oziroma programa, ki ga izvaja upravičenec oz. da PT zagotavlja, da se bo preverjanje izvedlo najpozneje pred odobritvijo prvega zahtevka za izplačilo iz proračuna, ter (iv) utemeljil skladnost s podlagami za NPO, PT pripravi vlogo za odločitev o podpori in jo posreduje na OU. V nasprotnem primeru vlogo za projekt oziroma program, ki ga izvaja upravičenec z utemeljitvijo o negativni oceni vrne prijavitelju. V primeru izvajanja pravičnega prehoda v okviru SPP, PT pred posredovanjem vloge na OU pridobi mnenje razvojne institucije, ki je kot nosilna ali kot sodelujoča institucija za območja ONPP vpisana v evidenco regionalnih razvojnih agencij, o skladnosti vloge z ONPP.

###### **Odločitev o podpori projektu oziroma programu, ki ga izvaja upravičenec[[28]](#footnote-29)**

OU na podlagi vloge za odločitev o podpori projekta oziroma programa, ki ga izvaja upravičenec,[[29]](#footnote-30) ter pridobitvi soglasja o zagotavljanju skladnosti s S5 s strani organizacijske enote za podporo izvajanju S5[[30]](#footnote-31), na podlagi Metodoloških smernic za določanje umeščanja operacij v domene Slovenske strategije trajnostne pametne specializacije sprejme odločitev o podpori (utemeljitev odločitve poda ob smislenem upoštevanju določil Metodoloških smernic in izhodišč Priloge 9b).

Če OU z odločitvijo ne podpre projekta oziroma programa, ki ga izvaja upravičenec, mora svojo odločitev utemeljiti (kjer relevantno, vključno z zagotavljanjem skladnosti s S5). V tem primeru OU o tem obvesti PT.

Če OU z odločitvijo podpre projekt oziroma program, ki ga izvaja upravičenec, odločitev o podpori pošlje PT, v vednost pa tudi RO.

###### **Sprememba neposredno potrjene operacije**

Sprememba NPO se smiselno uporablja ob določbah poglavja o NPO kot načinu izbora operacij, kadar:

1. se spremenijo ključne predpostavke iz investicijske dokumentacije[[31]](#footnote-32) (npr. sprememba tehnologije, časovnega načrta izvedbe, virov financiranja, sprememb na trgu ter tudi demografske, socialne, okoljske ali druge spremembe) v takem obsegu, da se bodo precej spremenili pričakovani stroški ali koristi investicije v njeni ekonomski dobi, zlasti pa, če bodo odmiki investicijskih stroškov večji od 20 odstotkov ocenjene vrednosti projekta, ali
2. se ne spremenijo ključne predpostavke, kot izhaja iz določb prejšnje točke, se pa spremeni vsaj ena od naslednjih načrtovanih kategorij: sprememba načrtovanega (so)investitorja/upravičenca, sprememba načrtovanih med seboj povezanih ciljev, rezultatov in kazalnikov, sprememba ciljnih skupin, upravičenih stroškov, spremembe obdobja upravičenih izdatkov, povečanje prispevka EU in/ali povečanje pripadajoče slovenske udeležbe[[32]](#footnote-33), sprememba programskega območja izvajanja;
3. določila navedena v zgornjih dveh točkah glede sprememb NPO se praviloma ne uporablja za spremembe ključnih predpostavk iz investicijske dokumentacije, ki bi nastale zaradi realizacije NPO (npr. višja vrednost izvedenih javnih naročil ipd.) se le teh praviloma ne spreminja.

Ob izvedbi spremembe NPO je še zlasti pomembno zagotoviti transparentnost in nediskriminatornost postopkov naročanja blaga in storitev.

Če je sprememba NPO predlagana zaradi spremenjenih okoliščin (višja sila ali spremenjene okoliščine), se upoštevajo tudi usmeritve iz 2. poglavja teh navodil v delu »Ravnanje ob spremenjenih okoliščinah ter višji sili pri izvajanju operacij«.

***Poenostavljen shematski prikaz postopka odločanja o projektu oziroma programu, ki ga izvaja upravičenec***

Proces priprave vloge prijavitelja za projekt/ program, ki ga izvaja upravičenec

Vloga prijavitelja za projekt/ program, ki ga izvaja upravičenec

Izbor oziroma preverjanje in ocena kakovosti projekta /programa, ki ga izvaja upravičenec

Neodvisni pregled kakovosti

Mnenje o skladnosti z ONPP kakovosti

Vloga PO za odločitev o podpori za izbrani projekt /program, ki ga izvaja upravičenec

Odločitev o podpori projektu /programi, ki ga izvaja upravičenec

Odločanje o podpori

2.2.2 Finančni instrumenti

Pogodba o sofinanciranju

Priprava pogodbe o sofinanciranju

PT pristojno za izvajanje FI je ministrstvo pristojno za gospodarstvo, turizem in šport (MGTŠ). PT pristojno za izvajanje FI pri načrtovanju in izvajanju FI sodeluje pri načrtovanju, izvajanju in spremljanju FI z sodelujočimi ministrstvi, opredeljenimi v skladu z drugim odstavkom 27. člena Uredbe EKP.

Za FI na področju urbanega razvoja sodeluje tudi ZMOS.

Pri načrtovanju, izvajanju in spremljanju FI sodeluje tudi usmerjevalni odbor za izvajanje FI (UOFI) v skladu z 29. členom Uredbe EKP. Vlada Republike Slovenije na predlog PT opredeli število predstavnikov posameznih organov v UOFI. Vsak predstojnik organa vklučenega v UOFI nato imenuje svoje predstavnike. Po imenovanju vseh predstavnikov se na prvi seji UOFI potrdi poslovnik odbora, vključno z načinom odločanja.

###### **Priprava in potrditev ključnih elementov za FI in INP za FI**

PT pripravi predlog ključnih elementov za FI (v nadaljevanju KEFI). KEFI vključujejo najmanj:

1. pripravljen predlog investicijske strategije za FI;
2. določbe za spremljanje izvajanja in poročanja;
3. izdelan program porabe sredstev;
4. določen namen porabe sredstev;
5. določeno obdobje porabe sredstev;
6. določen način ponovne uporabe tistih sredstev, ki se povrnejo iz naložb, financiranih s povratnimi sredstvi ali ostanejo po izpolnitvi vseh obveznosti, ter rok za vračilo povratnih sredstev;
7. obrestno mero za povratna sredstva;
8. pogoje prispevka iz državnega proračuna v instrumente FI;
9. politiko prekinitve instrumenta FI za prispevek iz državnega proračuna;
10. podlago za izvajanje revizij.

Predpogoj za pripravo KEFI je predhodna ocena FI 21-27 s katero se je predhodno seznanil Odbor za spremljanje[[33]](#footnote-34).

Postopek priprave predloga KEFI se začne s pozivom PT sodelujočima ministrstvoma, da naj začneta s pripravo predlogov investicijske strategije za FI v okviru njunih delovnih področij ter jima določi enoten rok za njuno posredovanje na PT. Sodelujoči ministrstvi v navedenem okviru pripravita predlog investicijske strategije za FI v okviru svojega delovnega področja. Investicijska strategija za FI[[34]](#footnote-35) po vsebini vključuje najmanj ureditev izvajanja, finančne produkte, ki bodo ponujeni, ciljne končne prejemnike, predvideno kombinacijo s podporo v obliki nepovratnih sredstev, kadar je to primerno, in določitev vzvoda in v primeru jamstev množiteljskega razmerja denarnih sredstev. Priporočljivo je v investicijski strategiji za FI opredeliti še denimo cilje in kazalnike, okvir uspešnosti, časovnico izvajanja in vključevanja drugih investitorjev.

Po prejemu predlogov ter pripravi lastnega predloga investicijske strategije za FI (vsebinsko opredejeno v prejšnji točki) pripravi PT v sodelovanju s sodelujočima ministrstvoma usklajen predlog KEFI in usklajen predlog INP[[35]](#footnote-36) za FI.

PT se glede usklajenega predloga KEFI posvetuje z UOFI.

Če KEFI vključujejo izvajanje na področju urbanega razvoja, PT predlog KEFI posreduje združenju mestnih občin v soglasje (dajanje soglasja se nanaša na zgolj del KEFI, vezanega na področje urbanega razvoja).

Po posvetu z UOFI, ter če je relevantno skupaj s soglasjem združenja mestnih občin, PT oblikuje predlog KEFI, pridobi soglasje OU in jih posreduje v sprejem Vladi Republike Slovenije. Po srejetju KEFI, PT obvesti UOFI in mu jih posreduje skupaj z obrazložitvami, kako je določene predloge UOFI upošteval, ni upošteval oziroma jih je upošteval drugače, kot so bili predlagani ter o vseh spremembah, ki so se zgodile v medresorskem usklajevanju.

###### **Izbor strukture izvajanja FI**

###### Izbor izvajalca holdinškega sklada v primeru obstoja holdinške strukture izvajanja FI ali posebnega sklada za izvajanje posameznega FI iz KEFI v primeru odsotnosti obstoja holdinške strukture izvajanja FI vodi v dogovor oz. sporazum o financiranju.

PT v sodelovanju s sodelujočima ministrstvoma ter ob upoštevanju na Vladi Republike Slovenije sprejetih KEFI začne postopek izbora izvajalca holdinškega sklada ali v primeru odsotnosti holdinške strukture izvajanja FI posebnega sklada za vsak v KEFI opredeljen FI, na podlagi veljavnega zakona o javnem naročanju. Naročnik v postopku izbora izvajalca holdinškega sklada ali več posebnih skladov (v primeru odsotnosti holdinške strukture) je PT (sodelujoči ministrstvi zagotovita soudeležbo v strokovni komisiji za izvedbo postopka javnega naročanja).

V postopku izbora izvajalca holdinškega sklada ali v primeru odsotnosti holdinške strukture izvajanja FI v postopku izbora več posebnih skladov mora PT zagotoviti:

* 1. izbor v skladu z merili za izbiro teles, ki izvajajo FI, pri čemer se PT pri izbiri telesa, ki bo izvajalo FI v skladu s 59. členom Uredbe 2021/1060/EU prepriča, da zadevno telo izpolnjuje minimalne zahteve navedene v treh skupinah zahtev:

1.) prva skupina zahtev, ki jih mora izpolnjevati telo, ki bo izvajalo FI:

(a) pooblastilo po pravu Unije in nacionalnem pravu za izvajanje zadevnih nalog;

(b) primerna ekonomska in finančna vzdržnost;

(c) primerna zmogljivost za izvajanje FI, vključno z organizacijsko strukturo in upravljavskim okvirom, ki PT ponuja potrebno zagotovilo;

(d) obstoj uspešnega in učinkovitega sistema notranjega nadzora;

(e) uporaba računovodskega sistema, ki pravočasno zagotavlja točne, popolne in zanesljive informacije;

(f) pristanek na revizijo s strani revizijskih organov države članice, Komisije in Evropskega računskega sodišča.

2.) druga skupina zahtev, ki jih mora izpolnjevati telo, ki bo izvajalo FI:

PT je pri izbiri telesa za izvajanje FI ustrezno upošteva naravo FI, ki se bo izvajal, izkušnje zadevnega telesa pri izvajanju podobnih FI, strokovno znanje in izkušnje predlaganih članov ekipe ter operativno in finančno zmogljivost zadevnega telesa. Izbira temelji na preglednih in objektivnih merilih ter ne povzroča navzkrižja interesov. Uporabijo se vsaj naslednja merila za izbiro:

(a) zanesljivost in verodostojnost metodologije za opredelitev in oceno finančnih posrednikov oziroma končnih prejemnikov;

(b) raven stroškov upravljanja in provizij za upravljanje, povezanih z izvajanjem FI, ter predlagana metodologija za njihov izračun;

(c) pogoji v zvezi s podporo, ki se zagotavlja končnim prejemnikom, vključno z oblikovanjem cen;

(d) sposobnost mobilizacije dodatnih sredstev za naložbe v korist končnih prejemnikov poleg prispevkov PEKP;

(e) dokazana dodatna dejavnost v primerjavi z obstoječo dejavnostjo;

(f) če telo, ki izvaja FI, temu instrumentu nameni lastna finančna sredstva ali nosi del tveganja, predlagani ukrepi za usklajevanje interesov in omejitev mogočega navzkrižja interesov.

3.) tretja skupina zahtev, ki jih mora izpolnjevati telo, ki bo izvajalo FI:

a) V skladu s četrtim odstavkom 59. člena Uredbe 2021/1060/EU, v primeru holdinške strukture, lahko holdinški sklad nadalje izbere druga telesa za izvajanje posebnih skladov, pri čemer zagotovi, da izbrano telo - posebni sklad (finančni posrednik), izpolnjuje zahteve in merila iz prve in druge skupine zahtev, ki jih mora izpolnjevati telo, ki bo izvajalo FI zgoraj.

* 1. ko gre za zagotavljanje jamstev prek FI, skladnost z naslednjimi zahtevami:
		1. doseženo je ustrezno množiteljsko razmerje med zneskom prispevka iz PEKP, določenega za kritje pričakovanih in nepričakovanih izgub iz naslova novih posojil ali drugih instrumentov delitve tveganja, ki jih bodo krila jamstva, ter vrednostjo ustreznih izplačanih novih posojil ali drugih instrumentov delitve tveganja;
		2. množiteljsko razmerje je določeno na podlagi preudarne predhodne ocene tveganj za posamezni ponujeni jamstveni produkt, pri čemer se upoštevajo posebni tržni pogoji, naložbena strategija FI ter načeli gospodarnosti in učinkovitosti. Množiteljsko razmerje se lahko pregleda, kadar je to zaradi poznejših sprememb v tržnih razmerah upravičeno. Takšen pregled nima retroaktivnega učinka;
		3. navedena predhodna ocena tveganj se upošteva pri prispevku iz PEKP, ki se nameni za morebitna izplačila jamstev;
		4. če subjekt, ki ima koristi od jamstev, končnim prejemnikom ni izplačal načrtovanega zneska novih posojil ali drugih instrumentov delitve tveganj (naložb lastniškega kapitala ali navideznega lastniškega kapitala) skladno z množiteljskim razmerjem, se upravičeni izdatki sorazmerno zmanjšajo;
	2. ko gre za opredeljevanje meril in pragov za stroške upravljanja in provizije za upravljanje, skladnost z zahtevami iz 4. in 5. točke 68. člena Uredbe 2021/1060/EU;
	3. ko gre za opredelitev trajanja izvajanja FI, zagotovi opredelitev trajanja izvajanja ali ne-izvajanja FI v zaporednih programskih obdobjih po koncu programskega obdobja 2021-2027;
	4. skladnost s pravom, ki se uporablja, zlasti s področja državnih pomoči in javnih naročil, zadevnim PEKP in zadevnim sporazumom o financiranju.

V postopku izbora izvajalca holdinškega sklada ali izbora posebnih skladov v primeru odsotnosti strukture holdinškega sklada se PT s ponudnikom ali osebo iz javnega sektorja (kadar gre za naročila med osebami v javnem sektorju) pogaja o predlogu sporazuma o financiranju, ki na podlagi KEFI, vsebuje:

1. pogoje za prispevke iz PEKP v FI in najmanj elemente, kot so opredeljeni v Prilogi X Uredbe 2021/1060/EU;
2. zahteve glede informiranja in obveščanja;
3. zahteve glede zagotavljanja skladnosti izvajanja s pravili o državnih pomočeh, ki denimo pri izbiri finančnih posrednikov vključujejo tudi način dodeljevanja naložb FI končnim prejemnikom;
4. določbe glede morebitnih sprememb sporazuma o financiranju glede na denimo spremenjeno predhodno oceno za FI v Sloveniji ipd.;
5. zahteve glede zagotavljanja vnaprej določenega in sprotnega spremljanja in poročanja izvajalca holdinškega skladali v primeru odsotnosti strukture holdinškega sklada posebnega sklada za OU, PT in UOFI;
6. določbe glede partnerskega sodelovanja med OU, PT, UOFI na eni strani in izvajalcem holdinškega sklada na drugi strani za zagotavljanje največje učinkovitosti naložb za končne prejemnike;
7. morebitne druge določbe, a ne izključno, določbe, ki izhajajo iz 58. do 62. člena, iz 64. do 65. člena, iz 68. člena, 81. člena, 92. člena, 5. in 6. točke 103. člena Uredbe 2021/1060/EU.

Za Institucije, ki so predmet presoje izbora ali za holdinški sklad ali za posebni sklad in so s strani EK prejemnice pozitivne steberne ocene, ki je v času presoje izbora holdinškega sklada oziroma posebnega sklada v veljavi, v skladu z izpolnitvijo zahtev iz 154. člena EU finančne uredbe in je bila ocenjena po naslednjih stebrih:

1. Sistem notranjih kontrol,
2. Računovodski sistem,
3. Neodvisno zunanjo revizijo,
4. Zagotavljanje financiranja iz sredstev EU z nepovratnimi sredstvi,
5. Pravila in postopki za javno naročanje,
6. Pravila in postopki za finančne instrumente,
7. Izključitev do dostopa do financiranje,
8. Objave informacij o prejemnikih,
9. Varstvo osebnih podatkov,

se šteje, da institucija izponjuje pogoje zapisane v točki A in točki B tega poglavja za izbor holdinškega sklada ali posebnega sklada. Dokazilo o obstoju pozitivne stebrne ocene je kopija podpisanega Končnega poročila ali sklic na javno dostopen elektronski naslov strani EK. V primeru, da institucija ni prejela ocene za enega od zgoraj naštetih stebrov 4-6, PT presodi ustreznost institucije po tem/teh stebru/stebrih, upoštevaje zahteve za presojo v teh navodilih in upoštevaje sorazmernost z naravo nalog, za katero se vodi izbor[[36]](#footnote-37).

PT se glede predloga izbora izvajalca holdinškega sklada, oziroma v odsotnosti strukture holdinškega sklada posebnega sklada in osnutka sporazuma o financiranju posvetuje z UOFI.

Po posvetu z UOFI, se PT s ponudnikom oziroma osebo iz javnega sektorja dogovori o končnem predlogu sporazuma o financiranju s prilogami.

PT na ministrstvu, pristojnem za finance, sektor za državne pomoči, izvede preverjanje, da se prepriča, da so bila v postopku izbora izvajalca holdinškega sklada ali izbora posebnega sklada (v odsotnosti strukture holdinškega sklada) in v vsebini osnutka sporazuma o financiranju s prilogami upoštevana pravila o državnih pomočeh in pomočeh »de minimis«.

Posredniško telo:

1. zagotovi oceno kakovosti na podlagi sporazuma o financiranju s prilogami, če je preveril in ugotovil, da je ta popoln, dosleden in točen [[37]](#footnote-38);
2. pripravi poročilo o preverjanju in oceni o kakovosti na podlagi sporazuma o financiranju s prilogami (utemeljiti mora vsako svojo odločitev glede vseh vnaprej pripravljenih relevantnih izhodišč za preverjanje in pripravo ocene kakovosti, kot to izhaja iz Priloge 4a). Kadar neodvisni strokovnjaki dodatno zagotovijo neodvisni pregled oziroma oceno kakovosti, mora PT končno poročilo o neodvisnem pregledu priložiti k svoji oceni.

Posredniško telo pred pripravo vloge za odločitev o podpori izvede spodaj naštete naloge:

1. pripravi predlog izbora izvajalca holdinškega sklada oziroma posebnega sklada (v primeru odsotnosti strukture holdinškega sklada) z utemeljitvijo,
2. prejme jasno izjavo ministrstva, pristojnega za finance, sektor za državne pomoči, da ni ugotovilo neskladja s pravili o državnih pomočeh in pomočeh »de minimis«,
3. se z izbranim izvajalcem holdinškega sklada oziroma posebnega sklada (v primeru odsotnosti strukture holdinškega sklada) dogovori o osnutku sporazuma o financiranju s prilogami .
4. utemelji skladnost s podlagami za NPO ter skladnost s predhodno oceno z navedbo konkretnih temeljev navedenih v predhodni oceni in preveril oziroma FI ocenil po kakovosti pozitivno.

PT po zgoraj izpolnjenih korakih pripravi vlogo za odločitev o podpori za FI in jo posreduje na OU. V nasprotnem primeru izbor izvajalca holdinškega sklada oziroma posebenega sklada (v primeru odsotnosti strukture holdinškega sklada) in dogovarjanje o sporazumu o financiranju ponovi ali nadaljuje (smisleno glede na potrebno fazo).

###### **Vloga PT za odločitev o podpori za FI**

PT zagotovi vlogo za odločitev o podpori za FI, na naslednji način:

1. PT v eMA2, popolno, dosledno in točno izpolni sklop »Vloga za odločitev o podpori« (status: "V pregledu OU")[[38]](#footnote-39), kateri priloži najmanj naslednje priloge:
* utemeljitev PT o skladnosti s pogoji za ugotavljanje upravičenosti in merili za ocenjevanje vezano na vsako posamezno prednostno nalogo posebej (ob upoštevanju Meril za izbor, ki jih je predhodno potrdil Odbor za spremljanje programa za izvajanje evropske kohezijske politike v obdobju 2021–2027); utemeljitev PT o skladnosti s temelji navedenimi v predhodni oceni;
* predlog sporazuma o financiranju s prilogami;
* predlog izbire izvajalca holdinškega sklada oziroma posebenega sklada (v odsotnosti strukture holdinškega sklada) z utemeljitvijo (še posebej s stališča upoštevanja veljavne zakonodaje, zlasti pa zakonodaje s področja javnih naročil);
* poročilo in sklepe o obravnavi predloga iz prejšnje alineje na usmerjevalnem odboru;
* izjavo ministrstva, pristojnega za finance, sektor za državne pomoči, o skladnosti FI s pravili o državnih ali pomočeh »de minimis«;
* poročilo o izvedeni oceni kakovosti FI;
* poročilo o neodvisnem pregledu kakovosti FI v primeru, da je bil ta opravljen;
1. potem, ko PT v celoti izpolni zahteve iz odstavka a) te točke, PT na OU uradno posreduje spremni dopis PT, podpisan s strani odgovorne osebe PT, ki vključuje:
* navedbo vlog za odločitev o podpori v eMA2 (s šifro in nazivom iz eMA2 );
* navedbo vnesenih prilog PT za odločitev o podpori v eMA2 (s številko in datumom vsake priloge);
* utemeljitev izvedbe postopka NPO z navedbo pravne podlage iz prvega odstavka 19. člena Uredbe EKP;
* zagotovilo PT, da je vloga PT za odločitev o podpori za FI, glede administrativne, tehnične, finančne in vsebinske ustreznosti pri pregledu kakovosti ocenjena pozitivno;
* jasno izjavo PT o tem, da FI, nima elementov dodeljevanja državnih pomoči[[39]](#footnote-40), niti ne pomoči »de minimis«[[40]](#footnote-41), če relevantno;
* izjavo glede upoštevanja zakonodaje, zlasti s področja javnega naročanja, v postopku izbora izvajalca holdinškega sklada oziroma posebenega sklada;
* Ali je NPO skladen s Strategijo pametne specializacije ter soglasje glede tega pridobljeno s strani organizacijske enote za podporo izvajanju S5 na podlagi Metodoloških smernic za določanje umeščanja operacij v domene Slovenske strategije trajnostne pametne specializacije.

###### **Odločitev o podpori FI (izbor operacije)**

OU na podlagi vloge za odločitev o podpori FI sprejme odločitev o podpori (utemeljitev odločitve poda ob upoštevanju izhodišč Priloge 9b).

Če OU z odločitvijo ne podpre FI, mora svojo odločitev utemeljiti. V tem primeru OU o tem obvesti PT.

Če OU z odločitvijo podpre FI, odločitev o podpori pošlje PT, v vednost pa RO.

###### **Sklenitev sporazuma o financiranju (zaključek izbora izvajalca skladov holdinškega sklada ali posebnega sklada v primeru odsotnosti holdinške strukture izvajanja FI)**

PT po odločitvi o podpori z izbranim izvajalcem holdinškega sklada oziroma posebnega sklada sklene sporazum o financiranju.

###### **Sprememba FI**

Za spremembo FI se smiselno uporabljajo določbe poglavja o FI kot načinu izbora operacij. Za spremembe FI oziroma sporazuma o financiranju je treba zagotoviti skladnost zlasti z zakonodajo s področja javnega naročanja (glede na relevantnost ali izvedba spremembe sporazuma o financiranju med njegovo veljavnostjo brez novega postopka izbora izvajalca holdinškega sklada oziroma posebnega sklada ali izvedba novega postopka izbora izvajalca holdinškega sklada oziroma posebnega sklada).

***Poenostavljen shematski prikaz postopka odločanja o FI***

Poziv za pripravo predlogov KEFI in INP za FI

Poziv PT sodelujočima ministrstvoma, naj začnejo pripravo predlogov za INP za FI in investicijske strategije za FI

Poziv PT sodelujočima ministrstvoma, naj začnejo pripravo predlogov za INP za FI in investicijske strategije za FI

Predlog INP za FI in investicijske strategije za FI sodelujočega ministrstva

Priprava usklajenega predloga KEFI in usklajen predlog INP za FI

Usklajen predlog KEFI in usklajen predlog INP za FI

Posvetovanje z UOFI

Če KEFI vključujejo izvajanje na področju urbanega razvoja, se zagotovi soglasje združenja mestnih občin

Sprejem usklajenega predloga INP za FI

Sprejemanje KEFI na Vladi Republike Slovenije

KEFI

Izbor izvajalca holdinškega sklada ali v odsotnosti strukture holdinškega sklada izbora izvajalca posebnega sklada

Posvetovanje z UOFI in preverjanje o skladnosti z državnimi pomočmi in pomočmi »de minimis« z MF

Vloga PT za odločitev o podpori

Odločanje o podpori

Odločitev o podpori

Sklenitev sporazuma o financiranju

Sporazum o financiranju

3. SPREMLJANJE IN POROČANJE

Za spremljanje napredka pri izvajanju PEKP in olajšano finančno upravljanje je zagotovljen centralni informacijski sistem eMA2, ki zagotavlja, da so osnovni vsebinski in finančni podatki o napredku pri izvajanju PEKP pravočasno na voljo. V eMA2 je vzpostavljen poseben modul za namene spremljanja in poročanja, ki ga opisuje to poglavje NSP.[[41]](#footnote-42)

Poglavje se v vseh delih, ki se nanašajo na vsebino podatkov za poročanje, pristojnosti OU, PT ter upravičencev v zvezi s temi podatki ter procesih vnosa, zbiranja in potrjevanja podatkov v eMA2, dopolnjuje z vsebinami Navodila Organa upravljanja za uporabo modula »Spremljanje in poročanje«. Zato je potrebno navedene dokumente brati in uporabljati skupaj.

OU mora v sodelovanju s preostalimi institucijami, vključenimi v izvajanje EKP 21-27, za namen poročanja o izvajanju v okviru cilja »Naložbe za rast in delovna mesta« EK v elektronski obliki poslati kumulativne podatke za PEKP najmanj petkrat za posamezno zadevno leto[[42]](#footnote-43):

* trikrat letno se na EK preko SFC2021 pošlje t. i. **finančna poročila**, ki obsegajo podatke o finančni realizaciji,
* dvakrat letno se na EK pošljejo t. i. **razširjena poročila**, ki poleg podatkov o finančni realizaciji zajemajo še podatke o doseženih kazalnikih in FI. Pogostost in vsebino posameznih poročil določa 42. člen Uredbe 2021/1060/EU, Priloga VII Uredbe 2021/1060/EU določa predlogo vsebine in oblike zapisa podatkov za elektronski prenos v SFC2021.

Poleg vsebin, ki so potrebne za poročanje EK, morajo PT-ji za namene rednega sistemskega spremljanja izvajanja posameznih načrtovanih operacij strateškega pomena ter realizacije PEKP na nivoju specifičnih ciljev iz njihove pristojnosti dvakrat letno v sistem eMA2 zagotoviti podatke o teh vsebinah v t.i. **vsebinskih poročilih**. V poglavju 3.1 teh navodil NSP so podrobneje opredeljeni postopki priprave teh poročil.

OU za PEKP v sodelovanju s preostalimi institucijami, vključenimi v izvajanje EKP 21-27 **enkrat letno za proučitev smotrnosti PEKP** pripravi jedrnate informacije za pregled vsebin OZS navedenih v 1. točki 40. člena Uredbe 2021/1060/EU ter jih posreduje EK. **Okvir smotrnosti in metodologijo za vzpostavitev okvira smotrnosti** opredeljujeta 16. in 17. člen Uredbe 2021/1060/EU. OU te podatke pridobi iz informacijskega sistema eMA2 z uporabo orodja za analizo podatkov za podporo odločanja in upravljanja PEKP (eANA). Na podlagi teh informacij se organizira pregledovalna seja z EK oz. se lahko pregled podatkov izvede v pisni obliki za uskladitev z zahtevami 40. in 41. člena Uredbe 2021/1060/EU.

OU v sodelovanju s preostalimi institucijami EKP 21-27 na podlagi najnovejših informacij v eMA2 in drugih javno dostopnih baz podatkov ali dokumentov nastalih tekom izvajanja PEKP v sodelovanju z neodvisnimi zunanjimi strokovnjaki izvede vmesni pregled. OU najkasneje do 31. marca 2025 v skladu z 18. členom Uredbe 2021/1060/EU predloži **oceno o izidu vmesnega pregleda**, vključno s predlogom za dokončno dodelitve zneska prožnosti iz drugega pododstavka 86. člena Uredbe 2021/1060/EU[[43]](#footnote-44). OZS v skladu 2(b). točko 40. člena Uredbe 2021/1060/EU odobri morebitne predloge organa upravljanja za spremembo PEKP v skladu s 5. točko 24. člena Uredbe 2021/1060/EU in prerazporeditve PEKP, ki jih ureja 26. člen Uredbe 2021/1060/EU.

OU za PEKP najkasneje do 15. februarja 2031 predloži **končno poročilo o smotrnosti PEKP** v skladu s 43. členom Uredbe 2021/1060/EU, ki ga odobri OZS v skladu s 2(b) točko 40. člena Uredbe 2021/1060/EU. Kot izhaja iz 5. točke 43. člena Uredbe 2021/1060/EU, bo EK sprejela izvedbeni akt, ki bo vzpostavil predlog za končno poročilo o smotrnosti.

OU za PEKP vse podatke, posredovane EK objavi na spletnem portalu iz točke b 46. člena Uredbe 2021/1060/EU ali na spletni strani iz 1. točke 49. člena Uredbe 2021/1060/EU ali pa tam zagotovi povezavo do teh podatkov[[44]](#footnote-45).

Za uskladitev z zahtevami 12. člena Uredbe EKP mora PT spremljati izvajanje operacij, odstopanja in napovedi, vključujoč spremljanje upravnih in sodnih postopkov v izvajanju operacij oz. PEKP, ter o tem sproti poročati na OU

PT za potrebe spremljanja in poročanja o upravnih in sodnih postopkih povezanih z izvajanjem operacij oz. PEKP vzpostavi s tem povezane evidence in imenuje odgovorno osebo za spremljanje napredka v teh postopkih.

Sprotno poročanje PT se izvaja na podlagi spremljanja izvajanja operacij, odstopanj in napovedi, vključujoč spremljanje upravnih in sodnih postopkov v izvajanju operacij oz. PEKP. PT (vsaj) enkrat letno na gp.mkrr@gov.si sporoča novosti in spremembe o upravnih in sodnih postopkih povezanih z izvajanjem operacij oz. PEKP.

***Slika 6: Spremljanje in poročanje***

**Spremljanje in poročanje**

**Poročila o izvajanju**

**(Finančna, Razširjena in Vsebinska poročila)**

**Letni pregled smotrnosti**

**Ocena o izidu vmesnega pregleda ter končna dodelitev zneska prožnosti**

**Končno poročilo o smotrnosti**

**Sprotno poročanje PT na OU**

3.1 POROČILA O IZVAJANJU

###### **Splošne določbe o poročilih o izvajanju**

Vsebino poročil, ki jih mora država članica posredovati EK za posamezno zadevno leto, ter roke za njihovo posredovanje določa 42. člen Uredbe 2021/1060/EU. Priloga VII iste uredbe podrobno opredeljuje informacije v elektronski obliki, ki se o izvajanju PEKP zahtevajo za vsako poročilo od 31. januarja 2022 dalje, zadnjič pa 31. januarja 2030, kar predstavlja rok za Končno oz. Zaključno poročilo ob zaključevanju obdobja 2021-2027. Ker so vsebina, obrazec in roki poročil določeni v neposredno izvršljivi uredbi EU, država članica nima pravne podlage za samostojno spreminjanje katerihkoli od teh vsebin (npr. podaljševanje rokov za posredovanje na EK preko SFC2021), lahko pa podrobneje opredeli izvedbo v okviru obstoječih določb ali dodatno spremlja vsebine, ki so pomembne za celovito, enovito in poglobljeno spremljanje izvajanja in poročanje o njem.

Za namene poročanja EK je v eMA2 oblikovan modul Spremljanje in poročanje, znotraj katerega so oblikovane sistemske rešitve za spremljanje finančne realizacije (na podlagi podatkov iz ZzI), doseženih kazalnikih (ročni vnos podatkov o doseženih vrednostih) ter FI (ročni vnos). Tip, ime in obseg podatka za vsako poročilo posebej je opredeljeno v spodnji preglednici.

***Preglednica tipov poročil o izvajanju za posamezno leto z opredelitvijo obsega podatkov, imen ter skladov, za katera je potrebno pripraviti posamezne vsebine:***



Člena 40. in 41. Uredbe 2021/1060/EU opredeljujeta dodatne ključne informacije, ki jih je potrebno zbirati za namene spremljanja in poročanja.

Poleg poročil za namene poročanja EK, NSP opredeljujejo tudi t. i. **vsebinska poročila**, ki so prav tako vključena v modul Spremljanje in poročanje v eMA2. Vsebinska poročila so namenjena polletnemu poročanju PT o stanju izvedbe posamezne načrtovane operacije strateškega pomena ter realizacije PEKP na nivoju specifičnih ciljev iz njihove pristojnosti.

###### **Postopek priprave in predložitev poročil o izvajanju za posamezno zadevno leto**

Za namene poročanja se kreirajo poročila ToDLLLLXX oz. VPLLLLXX z vsebino in obliko, kot jo opredeljuje 'Preglednica tipov poročil o izvajanju za posamezno leto z opredelitvijo obsega podatkov, imen ter skladov, za katera je potrebno pripraviti posamezne vsebine' in imajo na navedeni dan določen zajem podatkov.

PT imajo dolžnost, da v eMA2 poročajo na sledečih nivojih modula Spremljanje in poročanje:

* **Poročanje skrbnikov o kazalnikih operacij** za vsako operacijo, ki predstavljajo kumulativne dosežene vrednosti posameznega kazalnika od pričetka izvajanja PEKP 21-27 do datuma oddaje poročila za posamezno operacijo v statusu »V izvrševanju«, in sicer takoj oz. čim prej, ko pride do realizacije kazalnika / kazalnikov na operaciji. PT sme podatke o doseženem kazalniku učinka in kazalniku rezultata z neposrednim rezultatom[[45]](#footnote-46) vpisati samo na osnovi dokazil o dejanskem doseganju posameznega kazalnika učinka in rezultata, pri čemer mora hraniti dokazila oz. mora imeti opredeljeno v lastnih navodilih, kje se ti podatki hranijo in da so na voljo za vpogled. Za kazalnike rezultata s posrednim rezultatom[[46]](#footnote-47), se podatek vpiše v Poročilo o kazalnikih na nivoju PT;
* **Poročila o kazalnikih na nivoju PT**, ki združujejo podatke iz **Poročil skrbnikov o kazalnikih operacij** in predstavljajo skupne komulativne dosežene vrednosti posameznega kazalnika od pričetka izvajanja PEKP 21-27 do datuma oddaje poročila za vsako programsko vrstico, t. j. kombinacijo SC / sklad / regija / spol (če relevantno), za relevanten PT, v okviru katere ima to PT operacije v statusu »V izvrševanju« in sicer vsaj enkrat v polletnem obdobju. Za kazalnike rezultata s posrednim rezultatom, se podatek o doseženi vrednosti lahko vpiše neposredno v Poročilo o kazalnikih na nivoju PT brez agregacije doseženih vrednosti iz ravni operacije;
* Vsebinsko poročanje s podatki o stanju, morebitnih težavah in nadaljnjih ukrepih za pripadajoče strateške operacije in specifične cilje in sicer za vsako polletno obdobje.

V pripravo poročil so poleg PT lahko vključeni tudi ostale institucije in organizacije, ki izvajajo EKP. Obseg podatkov, ki jih je potrebno vnesti ter postopek vnosa v eMA2 določajo Navodila Organa upravljanja za uporabo modula »Spremljanje in poročanje«.

OU ima pravico kadarkoli v času od roka zajema podatkov do roka posredovanja v SFC2021 posamezni PT oz. druge institucije, vključene v izvajanje EKP 21-27, pozvati za dopolnitev, popravek ali obrazložitev posameznih podatkov v kreiranih poročilih. Zahtevani popravek mora biti vnesen v najkrajšem možnem čas, vendar ne kasneje kot 2 delovna dneva pred rokom za posredovanje v SFC2021. V primeru, da PT ne bo uspel preveriti posameznega podatka, se takšnega podatka ne vnese, temveč se vnese podatke iz predhodnega poročila ToDLLLLXV. Podatek, ki je ostal nepreverjen, se preveri do naslednjega poročila ToDLLLLXY. V opombah v eMA2 se stanje ustrezno pojasni.

OU preveri, da so vsi potrebni podatki za prenos preko SFC2021 v eMA2, po potrebi dopiše podatek o doseženi vrednosti za kazalnike rezultata s neposrednim rezultatom ter zagotovi elektronsko pošiljanje podatkov na EK do roka za posredovanje v SFC2021. Poročilo objavi na spletni strani vzpostavljeno za izvedbo PEKP.

***Preglednica tipov poročil o izvajanju za posamezno leto z opredelitvijo imen ter rokov***



Rok zajema podatkov predstavlja časovni rok, ko se v eMA2 samodejno kreira poročilo:

* ToD LLLMM, v katero se avtomatično vključijo vsa zadnja Poročila o kazalnikih na nivoju PT za vse PT, ki so bila do tega roka v statusu »Oddano«, in podatki iz teh poročil tvorijo agregirane dosežene vrednosti posameznega kazalnika od pričetka izvajanja PEKP 21-27 do datuma oddaje poročila za vsako programsko vrstico t. j. kombinacijo SC / sklad / regija / spol (če relevantno) na ravni PEKP 21-27;
* VP LLLLMM, ki predstavlja prazen obrazec, v katerega pristojni PT vpiše podatke o stanju, morebitnih težavah in nadaljnjih ukrepih za pripadajoče strateške projekte in specifične cilje za določeno polletno obdobje.

Rok za vnos podatkov v eMA2 s strani PT predstavlja skrajni časovni rok, do katerega posamezno PT oz. drugi sodelujoči organi skladno z dodeljenimi pravicami v eMA2:

* lahko spremeni Poročilo o kazalnikih na nivoju PT v statusu »Oddano«, da bodo podatki tega poročila še vključeni v ToD LLLMM;
* mora oddati poročilo VP LLLLMM.

Rok posredovanja v SFC2021 predstavlja skrajni časovni rok, do katerega mora OU oddati poročilo ToD LLLLMM v informacijski sistem SFC2021

***Shematski prikaz rokov priprave in predložitve poročil o izvajanju v posameznem tekočem letu***



***Poenostavljen shematski prikaz postopka priprave in predložitve poročil o izvajanju PEKP za posamezno leto***

Samodejno kreiranje poročila v eMA 2 in poziv k dopolnitvi

Vnos posameznih informacij oz. popravkov in dopolnitev v poročila v eMA 2 vključno z obrazložitvami

Poziv k dopolnitvam / priprava končne vsebine poročila v eMA 2

Pošiljanje kumulativnih elektronskih podatkov iz eMA 2 v SFC2021

3.2 SPREMLJANJE IN POROČANJE O SKUPNIH KAZALNIKIH IZ PRILOGE I EU UREDBE ESRR in KS

Na posamezni programski vrstici se spremljajo in poročajo skupni kazalniki učinkov in rezultatov iz priloge I EU Uredbe ESRR in KS, ki so opredeljeni v P EKP.

Pri kazalnikih, ki so v eMA2 opredeljeni kot nadrejeni kazalniki, se vrednosti določajo samo za načrtovane vrednosti. Podatki o doseženih vrednostih se zbirajo in poročajo samo za podrejene kazalnike, dosežene vrednosti nadrejenih kazalnikov se v eMA2 izračunajo samodejno s seštetjem podrejenih kazalnikov. Primer nadrejenega kazalnika je *RCO01 - Podjetja, ki so prejela podporo (od tega: mikro, mala, srednja, velika)*, ima podrejene kazalnike *RCO01a - od tega: mikro*, *RCO01b - od tega: majhno*, *RCO01c - od tega: srednje* in *RCO01d - od tega: veliko*.

Pri spremljanju in poročanju kazalnikov, pri katerih je potrebno zagotavljati preprečevanje dvojnega štetja, je v eMA2 Modul spremljanje in poročanje potrebno uvoziti seznam davčnih/matičnih številk poslovnih subjektov (oziroma unikatnih podatkov (oznak)), sistem pa kot vrednost avtomatično zabeleži samo število neponovljenih podatkov. Primer takšnega kazalnika je prav tako RCO01 oz. vsi njegovi podrejeni kazalniki, kot je opisano v prejšnjem poglavju.

3.3 SPREMLJANJE IN POROČANJE O SKUPNIH KAZALNIKIH IZ PRILOGE III EU UREDBE SPP

Spremljanje in poročanje o skupnih kazalnikih učinkov REGIO (RCO) in skupnih kazalnikih rezultatov REGIO (RCR) v zvezi s SPP se izvaja na način, kot je opredeljeno v poglavju 3.2 teh navodil.

Primer nadrejenega kazalnika je *RCO22 – Dodatna proizvodna zmogljivost za energijo iz obnovljivih virov (od tega: električna energija, toplotna energija)*, pripadajoči podrejeni kazalniki so *RCO22a – od tega: električna energija* in *RCO22b – od tega: toplotna energija*.

Primer kazalnika, pri katerem je potrebno zagotavljati preprečevanje dvojnega štetja, je *RCO10 - Podjetja, ki sodelujejo z raziskovalnimi organizacijami*.

Za skupne neposredne kazalnike učinkov (EECO) in skupne neposredne kazalnike rezultatov (EECR) za udeležence v zvezi s SPP je skladno z EU Uredbo SPP treba zagotavljati spremljanje in poročati o vseh kazalnikih učinkov in rezultatov, povezanih z udeleženci in ne samo tistimi, ki so opredeljeni v P EKP. Zato se v eMA2 Modulu spremljanje in poročanje pri specifičnem cilju JSO8.1 samodejno pojavijo vsi kazalniki, povezani z udeleženci, razdeljeno po spolu.

3.4 SPREMLJANJE IN POROČANJE O SKUPNIH KAZALNIKIH IZ PRILOGE I EU UREDBE ESS+

###### **Osnovna izhodišča**

Izhodišče za spremljanje predstavlja 17. člen EU Uredbe ESS+, ki državam članicam nalaga, da morajo le-te v operacijah, ki se financirajo iz ESS+, zagotavljati tudi podatke o skupnih kazalnikih učinka in rezultatov za udeležence operacij ESS+, ter členi 38 do 43 Uredbe 2021/1060/EU. Metodološko se spremljanje izvaja na osnovi dokumenta Spremljanje in vrednotenje evropske kohezijske politike, sklop ESS+, Nabor orodij za skupne kazalnike (Središče za podatkovno podporo VC/2020/014)[[47]](#footnote-48), ki vsebuje praktične nasvete in predloge.

Udeleženec pomeni osebo, ki ima neposredne koristi od ukrepa ESS+. Udeleženca se lahko identificira in opredeli glede na osebne podatke, za katere se jo zaprosi, udeležbi take osebe v ukrepu so namenjeni posebni odhodki. Druge osebe, ki imajo le posredne koristi od ukrepa ESS+, se ne štejejo med udeležence. OU je skladno s 40. členom Uredbe EKP vzpostavil informacijsko podporo eMA2 za izvajanje evropske kohezijske politike, ki zagotavlja vnos vseh potrebnih podatkov, dostopnost podatkov v skladu z dodeljenimi pravicami, sledljivost podatkov in povezljivost z drugimi informacijskimi sistemi javnega sektorja in informacijskim sistemom Evropske komisije.

Kot je opredeljeno v poglavju 3. Spremljanje in poročanje, mora OU v sodelovanju s preostalimi institucijami, vključenimi v izvajanje EKP 21-27, za namen poročanja o izvajanju v okviru cilja »Naložbe za rast in delovna mesta« EK v elektronski obliki poslati kumulativne podatke za PEKP najmanj petkrat za posamezno zadevno leto[[48]](#footnote-49):

* trikrat letno se na EK preko SFC2021 pošlje t. i. **finančna poročila**, ki obsegajo podatke o finančni realizaciji,
* dvakrat letno se na EK pošljejo t. i. **razširjena poročila**, ki poleg podatkov o finančni realizaciji zajemajo še podatke o doseženih kazalnikih in FI. Pogostost in vsebino posameznih poročil določa 42. člen Uredbe 2021/1060/EU, Priloga VII Uredbe 2021/1060/EU določa predlogo vsebine in oblike zapisa podatkov za elektronski prenos v SFC2021.

Skladno s 17. členom EU Uredbe ESS+, je za spremljanje napredka pri izvajanju potrebno poročati o skupnih kazalnikih učinka in rezultatov, kot so določeni v Prilogi I in so vezani na podatke o udeležencih, torej podprtih osebah ter na podatke o subjektih.

Podatke o udeležencih (kot npr. ime in priimek, kontakt, spol, izobrazba, EMŠO), skladno z navodili OU in navodili PT, hranijo upravičenci.

###### **Vsebinska izhodišča**

Evidence zajemajo[[49]](#footnote-50):

1. identifikator operacije (šifra operacije, v katero je vključen udeleženec),
2. osebni identifikator (praviloma ime in priimek),
3. kontakt (elektronski naslov in telefon[[50]](#footnote-51)),
4. datum vključitve v operacijo,
5. datum zaključka sodelovanja v operaciji,
6. vrednosti za vse spremenljivke (spol, starost, izobrazba, zaposlitveni status),
7. občutljivi osebni podatki[[51]](#footnote-52) (podatek, ali udeleženec spada v katero od naštetih ranljivih skupin):
* državljani tretjih držav, udeleženci tujega porekla, pripadniki manjšine (vključno z marginaliziranimi skupnostmi, kot so Romi),
* invalidi,
* brezdomci ali prizadeti zaradi izključenosti na področju nastanitve,
* udeleženci s podeželskih območij.
1. občina prebivališča,
2. status na trgu dela ob zaključku sodelovanja v operaciji[[52]](#footnote-53),
3. status na trgu dela 6 mesecev po zaključku sodelovanja v operaciji[[53]](#footnote-54),
4. položaj zaposlenega 6 mesecev po zaključku sodelovanja v operaciji[[54]](#footnote-55).

Za druge skupne kazalnike učinka (občutljivi podatki) iz točk 1.2 Priloge I k Uredbi ESS+ je zbiranje podatkov potrebno le, če je to primerno, kot npr. za namene upravičenosti za določeno šibko skupino. Namesto tega se vrednosti za kazalnike, navedene v točki 1.2, lahko določijo na podlagi informirane ocene, ki jo zagotovijo upravičenci.

Metodološka izhodišča za določanje obveznosti in načina spremljanja

Priporočena meja za spremljanje udeležencev je 40 ur, vendar se le ta določi glede na naravo in namen posamezne operacije in na način vključevanja udeležencev .[[55]](#footnote-56)

Enota opazovanja:

Za specifične cilje od (a) do (l)[[56]](#footnote-57) je enota opazovanja za **vse skupne kazalnike ena udeležba v zadevni operaciji (**v angl.: '*single participation in a given operation'***)**.

Zabeležiti je potrebno podatke o vsakem udeležencu, ki začne sodelovati v operaciji, tudi o udeležencih, ki operacijo zapustijo predčasno. Zabeležiti je potrebno podatke o vseh udeležencih, ki imajo neposredne koristi, tudi če je to korist v okviru širše operacije, namenjene institucionalni reformi. O osebah, ki imajo posredne koristi od ukrepa ESS+, se ne poroča kot o udeležencih. Medtem ko bi bilo na primer treba učitelje ali člane osebja, ki so deležni posebnih usposabljanj v okviru reforme izobraževalnega sistema, šteti za udeležence, imajo njihovi učenci le posredne koristi in se ne bi smeli šteti za udeležence. Udeležence na zaključnih konferencah operacij se ne šteje kot udeležence na operacijah, za katere je potrebno spremljanje (razen, če niso bili v okviru operacije tudi sicer vključeni).

Podatke o posameznem udeležencu, ki vstopi v operacijo, je potrebno zabeležiti in shraniti kot evidenco ene udeležbe. Če udeleženec vstopi v isto operacijo in jo zapusti večkrat v enem ali več letih poročanja, je potrebno podatke o tej osebi zabeležiti, shraniti in sporočiti samo enkrat. To velja tudi, če oseba sodeluje v različnih delih ene operacije. Če oseba zapusti eno operacijo in vstopi v drugo operacijo, se to šteje in zabeleži kot nova udeležba.

Proces potrditve metodologije spremljanja

PT v vlogi preveri definicijo udeleženca, navede način spremljanja udeležencev oziroma argumentira izjeme. OU v fazi potrjevanja načina izbora operacij uskladi oziroma potrdi način spremljanja (sprejme izjeme). V primeru javnega razpisa se v pogodbi o sofinanciranju določi ukrepe PT do upravičenca v primeru neporočanja.

Spremljanje in poročanje

PT imajo dolžnost, da v eMA2 poročajo o skupnih ESS+ kazalnikih v modulu Spremljanje in poročanje, **Poročanje skrbnikov o kazalnikih operacij**. V okviru sklopa Kazalniki se prikaže tabela s programskimi in skupnimi ESS+ kazalniki po SC in regijah. Podatke o napredku se vpiše v stolpec Trenutno poročana vrednost, in sicer za vse relevantne skupne ESS+ kazalnike, po spolu in regijah. PT mora razpolagati z dokazili o doseganju posameznega kazalnika učinka in kazalnika z neposrednim rezultatom oz. mora imeti opredeljeno v lastnih navodilih, kje se ti podatki hranijo in so na voljo za vpogled.

Upravičenec zagotavlja podatke za poročanje o doseganju skupnih kazalnikov učinka in kazalnikov rezultata, in sicer za skupne kazalnike neposrednih rezultatov. Podatke za skupne kazalnike dolgoročnejših rezultatov zagotovi OU.

OU zagotovi, da se seštejejo vnosi na ravni specifičnih ciljev in o tem poroča EK v t.i. razširjenih poročilih posameznega leta oz. polletja (Priloga 7 in 8).

Spremljanje kazalnikov učinka za subjekte

Na vseh operacijah, kjer je podlaga za izvajanje EU Uredba ESS+, je potrebno zagotoviti tudi spremljanje kazalnikov za subjekte, ki prav tako izhajajo iz Priloge I EU Uredbe ESS+. Skupni kazalniki učinka za subjekte so:

1. število podprtih javnih uprav ali javnih služb na nacionalni, regionalni ali lokalni ravni,
2. število podprtih mikro, malih in srednjih podjetij (vključno z zadrugami in socialnimi podjetji).

Za specifične cilje od (a) do (l) je enota opazovanja za vse skupne kazalnike in kazalnike za posamezne programe ena udeležba v zadevni operaciji. To načelo se uporabi tudi za skupne kazalnike za subjekte, torej (eno) sodelovanje subjektov v podprti operaciji je šteto kot en podprt subjekt. Vsako vnovično sodelovanje v isti operaciji se zabeleži, shrani in sporoči le enkrat, v kolikor pa subjekt prične sodelovanje v drugi operaciji, se to šteje in zabeleži kot novo sodelovanje oz. nov podprt subjekt.

V kazalnik »število podprtih mikro, malih in srednjih podjetij« je treba vključiti le tista MSP, ki imajo neposredne koristi od podpore. Zaposleni v teh MSP niso udeleženci. Nasprotno, dejstvo, da zaposleni v MSP sodelujejo v operaciji ESS+, ne pomeni, da se MSP vključiti v kazalnik »število podprtih MSP«.

3.5 SPREMLJANJE IN POROČANJE O IZVAJANJU ONPP

Spremljanje izvajanja ONPP zagotavlja razvojna institucija, ki je kot nosilna ali kot sodelujoča institucija za območje ONPP, vpisana v evidenco regionalnih razvojnih agencij ministrstva, pristojnega za regionalni razvoj, za kar pripravlja kvartalna, letna in končna poročila. Razvojna institucija, ki je kot nosilna ali kot sodelujoča institucija za območje ONPP, vpisana v evidenco regionalnih razvojnih agencij ministrstva, pristojnega za regionalni razvoj, ima za SPP in relevantni ONPP zagotovljen vpogled v podatke v vseh modulih eMA2.

Izdelava poročil poteka smiselno usklajeno z roki in postopki, opredeljenimi v poglavju *3.1 Poročila o izvajanju.* Izdelane predloge poročil OU uskladi in po potrebi dopolni s prispevki PT, vključenih v izvajanje ONPP.

Poročila na regionalni ravni obravnava organ, ki je opredeljen v poglavju Mehanizmi upravljanja relevantnega ONPP. Ob obravnavi kvartalnih in letnih poročil lahko poda priporočila glede izvajanja ONPP ali predlaga spremembe ONPP.

Letno in končno poročilo obravnava odbor za spremljanje izvajanja PEKP; pred tem se predlog letnega in končnega poročilo predstavi in obravnava v regiji.

***Shematski prikaz postopka poročanja o izvajanju ONPP***

Samodejno kreiranje poročila v eMA2

Poziv k pripravi Poročila o izvajanju ONPP

Predlog (kvartalenga/polletnega/letnega/zaključnega) poročila o izvajanju ONPP

Posredovanje v usklajevanje na OU

Usklajevanje predloga poročila s PT

Dopolnitev predloga poročila

Poročilo o izvajanju ONPP

Posredovanje poročila v obravnavo Organu na ravni premogovne regije

Obravnava poročila na organu na ravni premogovne regije

Priporočila/predlogi za izvajanje/spremembo ONPP

Seznanitev s poročilom in priporočili/predlogi za izvajanje/spremembo ONPP

Posredovanje poročila s priporočili/predlogi za izvajanje/spremembo ONPP na OzS (v primeru letnega ali končnega poročila)

Posredovanje priporočil/predlogov za izvajanje/spremembo ONPP na OU

1. Navodila NSP se ne uporabljajo za izvajanje tehnične pomoči. Le ta se bo izvajala v skladu s členom 36(4) Uredbe 2021/1060/EU. [↑](#footnote-ref-2)
2. Izraz »finančni instrumenti« se v izvajanju evropske kohezijske politike v programskem obdobju 2021-2027 uporablja kot sopomenka izraza »finančni inženiring«, ki je uporabljen v okviru opredeljevanja nacionalnih pravnih podlag. [↑](#footnote-ref-3)
3. V izvajanju evropske kohezijske politike v Sloveniji v obdobju 2021–2027 združevanje oziroma kombinacija finančnih sredstev različnih ESI skladov znotraj ene operacije ni predvideno. [↑](#footnote-ref-4)
4. V primeru operacij PEKP, prednostne naloge 3, zelena preobrazba za podnebno nevtralnost, ki se izvajajo po modelu energetskega pogodbeništva, lahko ustrezno utemeljitev predstavlja poročilo v skladu s 55. členom Zakona o javno-zasebnem partnerstvu. [↑](#footnote-ref-5)
5. Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost (2021/C 58/01) [↑](#footnote-ref-6)
6. Smernice so dostopne na spletni strani: <https://evropskasredstva.si/evropska-kohezijska-politika/navodila-in-smernice/> [↑](#footnote-ref-7)
7. Tehnične smernice za krepitev podnebne odpornosti infrastrukture v obdobju 2021–2027 (2021/C 373/01). [↑](#footnote-ref-8)
8. Smernice so dostopne na spletni strani: <https://evropskasredstva.si/evropska-kohezijska-politika/navodila-in-smernice/> [↑](#footnote-ref-9)
9. Skladno s sprejetimi Merili za izbor operacij iz drugega odstavka 18. člena Uredbe EKP se merila za ocenjevanje glede metodoloških usmeritev za JP upoštevajo za ocenjevanje vsake posamezne vloge za operacijo, kjer metoda ne vsebuje »točkovanja«, ampak odločanje oziroma pojasnjevanje z vidika meril, z jasno utemeljitvijo odločitve (smiselno in kot npr. ob neposredni potrditvi operacij). [↑](#footnote-ref-10)
10. OU lahko naknadno zahteva mnenje MF o neobstoju državnih pomoči ali pomoči »de minimis«. [↑](#footnote-ref-11)
11. Se nanaša na PEKP 21-27, Cilj politike 1 in Cilj politike 6 ter pri ukrepih iz drugih ciljev politike, ki naslavljajo prednostna področja S5, kot je razvidno iz Metodoloških smernic S5 (Priloga 10). [↑](#footnote-ref-12)
12. Ker je UEM primarno namenjena načrtovanju infrastrukturnih projektov, vseh principov takšnega načrtovanja ni smiselno niti ni možno prenašati na »mehke« vsebine. Ob upoštevanju izjem, kjer zaradi narave, okoliščin in udeležencev projekta ni možno ali smiselno upoštevati določila UEM glede priprave investicijske dokumentacije v celoti, kot npr. pri tako imenovanih 'mehkih' projektih, ki ne vsebujejo investicijskih odhodkov, za katere se pripravi sorodna dokumentacija (praviloma en dokument), ki zajema bistvene sestavine vseh treh klasičnih investicijskih dokumentov. [↑](#footnote-ref-13)
13. Določba (b) se lahko uporablja le za področje ukrepanja ESS+. Primer možne uporabe določila je denimo normativno programski paket veljavnega Zakona o urejanju trga dela in na njegovi podlagi sprejetih Smernic za izvajanje ukrepov aktivne politike zaposlovanja, Načrta za izvajanje ukrepov aktivne politike zaposlovanja ter kataloga ukrepov aktivne politike zaposlovanja, ipd. [↑](#footnote-ref-14)
14. Skladno z 8. členom Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) se neglede na vir sofinanciranja v obdobju 2021-2027 uporablja 4 % splošna diskontna stopnja tako (pri finančni kot pri ekonomski analizi) [↑](#footnote-ref-15)
15. Smiselna uporaba Smernic EK »Guide to Cost-Benefit Analysis of Investment Projects Economic appraisal tool for Cohesion Policy 2014-2020, December 2014«, <https://ec.europa.eu/regional_policy/sources/studies/cba_guide.pdf> ter »Economic Appraisal Vademecum 2021-2027 - General Principles and Sector Applications« https://ec.europa.eu/regional\_policy/sources/guides/vademecum\_2127/vademecum\_2127\_en.pdf [↑](#footnote-ref-16)
16. Relevantno v primerih navedenih v Oceni kakovosti (Priloga 4a), točka 4a.5a) [↑](#footnote-ref-17)
17. Se ne priloži v primeru, ko se finančni instrumenti izvajajo v obliki sklada skladov in v primeru, ko ministrstvo nastopa hkrati v vlogi posredniškega telesa in upravičenca [↑](#footnote-ref-18)
18. OU lahko naknadno zahteva mnenje MF o neobstoju državnih pomoči ali pomoči »de minimis« [↑](#footnote-ref-19)
19. Izjava je relevantna v primeru posegov v naravo po definiciji iz Zakona o ohranjanju narave (ZON) in sicer gre za implementacijo Direktive 92/43/EGS o ohranjanju naravnih habitatov ter prosto živečih živalskih in rastlinskih vrst. Izjave ni potrebno pridobiti za posege z izdanim pravnomočnim gradbenim dovoljenjem, kadar to dovoljenje vključuje izvedeno presojo sprejemljivosti vplivov na varovana območja oziroma za posege, ki niso navedeni v Pravilniku o presoji sprejemljivosti vplivov zvedbe planov in posegov v naravo na varovana območja (Uradni list RS, št. 130/04, 53/06, 38/10 in 3/11). Podrobnejše informacije na: https://www.gov.si/zbirke/storitve/izdaja-potrdil/ [↑](#footnote-ref-20)
20. Izjava je relevantna v primeru posegov v vode (površinske, obalne, podzemne) kot določa direktiva oz. Zakon o vodah (ZV-1) in sicer gre za implementacijo Direktive 2000/60/ES o določitvi okvira za ukrepe Skupnosti na področju vodne politik [↑](#footnote-ref-21)
21. Soglasje za izvedbo je odločitev pristojnega organa ali organov, ki nosilcu projekta dovoljuje njegovo izvedbo skladno s predpisi o graditvi objektov [↑](#footnote-ref-22)
22. Direktiva 2011/92/EU Evropskega parlamenta In Sveta z dne 13. decembra 2011 o presoji vplivov nekaterih javnih in zasebnih projektov na okolje [↑](#footnote-ref-23)
23. Uredba o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22 – ZVO-2) [↑](#footnote-ref-24)
24. Izraz »Ocena kakovosti« se v tem delu navodil OU uporablja kot sopomenka izraza »administrativno, tehnično, finančno in vsebinsko preverjanje ustreznosti vloge za neposredno potrditev operacije«. [↑](#footnote-ref-25)
25. Ob upoštevanju člena 19(1)4,5,6 in 7 alineje Uredbe EKP, se za presojo PT smiselno upošteva postopek preverjanja in ocene kakovosti projekta oziroma programa, ki ga izvaja upravičenec. PT izvede presojo operacije na način, da projekt oziroma program, ki ga izvaja upravičenec, oceni preden PT se vloga prijavitelja posreduje na razpis EU. PT pripravi poročilo o preverjanju in oceni kakovosti projekta oziroma programa, ki ga izvaja upravičenec (utemeljiti mora vsako svojo odločitev glede vseh vnaprej pripravljenih izhodišč za preverjanje in pripravo ocene kakovosti projekta, kot to izhaja iz Priloge 2a). Pozitivna ocena kakovosti projekta PT oziroma programa, ki ga izvaja upravičenec, pomeni podlago za izdajo predhodnega soglasja PT (npr. sklepa o izbiri PT). [↑](#footnote-ref-26)
26. V izvajanju CTN, je celovito poročilo o preverjanju in oceni o kakovosti projekta ali programa, ki ga izvaja upravičenec, sestavljeno iz dveh delov. Sestavljeno je iz dela, ki ga pripravi PT ZMOS in iz dela, ki ga pripravi PT MOPE oz. PT MNVP. [↑](#footnote-ref-27)
27. Kadar se je projekt oziroma program, ki ga izvaja upravičenec, začel izvajati pred oddajo vloge prijavitelja v oceno na PT, in kadar PT preverja skladnost izvajanja operacije z relevantno zakonodajo tudi za obdobje pred opravljenim izborom oziroma pred sklenitvijo pogodbe o sofinanciranju pred odobritvijo prvega zahtevka za izplačilo iz proračuna se preverjanje izvede skladno z določbami NUP. [↑](#footnote-ref-28)
28. Ob upoštevanju člena 19(1) četrte, pete, šeste in sedme alineje Uredbe EKP, če je bila operacija na razpisu EU izbrana za sofinanciranje iz sredstev EU in omogoča dopolnjevanje s sredstvi na državni ravni iz sredstev evropske kohezijske politike, PT pa je izdal predhodno soglasje, OU obravnava to operacijo prednostno in vodi postopek, kot bi bila odločitev o podpori tej operaciji že izdana, ob smiselnem upoštevanju postopka previdenega za operacije skladne s 19. členom Uredbe EKP. Sofinanciranje se izvede v skladu s sklepom EU o izboru operacije oziroma kot to izhaja iz pravil razpisa, vlogo PT za odločitev o podpori, predhodnega soglasja PT in odločitve OU. [↑](#footnote-ref-29)
29. OU lahko vlogo PT za odločitev o podpori projektu oziroma programu, ki ga izvaja upravičenec, ob ugotovljenem tveganju neskladnosti s pravili o državnih pomočeh ali pomočeh »de minimis«, posreduje v mnenje na ministrstvo, pristojno za finance, sektor za državne pomoči. OU lahko za zagotavljanje usklajenosti s področnimi politikami, predpisi in drugimi akti iz pristojnosti ministrstev in organov vlogo PT za odločitev o podpori projektu, oziroma programu, ki ga izvaja upravičenec, posreduje v mnenje na pristojno ministrstvo ali organ. OU na podlagi tako prejetih mnenj (ne) sprejme odločitev o podpori projektu oziroma programu, ki ga izvaja upravičenec. [↑](#footnote-ref-30)
30. Se nanaša na PEKP 21-27, Cilj politike 1 in Cilj politike 6 ter pri ukrepih iz drugih ciljev politik, ki naslavljajo prednostna področja S5 (krožno gospodarstvo ipd.). [↑](#footnote-ref-31)
31. Ali se spremenijo ključne določbe veljavnih: zakona in na njem temelječih normativnih in/ali programskih podlag, ki urejajo ukrepe države, s katerimi se zagotavlja izvajanje storitev javne službe oziroma drugega javnega pooblastila, se določajo izvajalci ukrepov, predpisujejo pogoji in postopki za uveljavljanje določenih pravic in storitev ter ureja način financiranja. [↑](#footnote-ref-32)
32. Povečanje prispevka EU in/ali povečanje pripadajoče slovenske udeležbe je možno zgolj in samo v primerih uporabe teh navodil v zvezi z ravnanjem v primeru spremenjenih okoliščin ali višje sile, ki vplivajo na izvajanje operacij, kot to opredeljeno v poglavju Ravnanje ob spremenjenih okoliščinah ter višji sili pri izvajanju operacij. [↑](#footnote-ref-33)
33. V primeru spremembe predhodnih ocen FI 21-27 na podlagi dodatnih študij ali market testov, je predhodna seznanitev OZS o morebitnih spremembah predhodnih ocen FI 21-27 potrebna za tiste spremembe predhodnih ocen, ki vplivajo na spremembo dodeljenih sredstev EU podpore operaciji oz. operacijam FI. Z ostalimi spremembami predhodnih ocen FI 21-27 se OZS seznani ob rednem letnem poročanju OZS. [↑](#footnote-ref-34)
34. Izraz »investicijska strategija« se v tem delu navodili OU uporablja kot sopomenka izraza »naložbena strategijo in načrtovanje«. [↑](#footnote-ref-35)
35. Prispevek PT za INP za FI se lahko šteje tudi Načrt izvajanja finančnih instrumentov (NIFI), ki je sestavni del obrazložitve predloga proračunov RS za in vključuje ukrepe, oblike, obseg sredstev in okvirni terminski načrt izplačil sredstev upravljalcu finančnih instrumentov in s katerim se je seznanila Vlada RS. [↑](#footnote-ref-36)
36. SKLEP KOMISIJE z dne 17. aprila 2019 o določitvi novega finančnega okvira v zvezi z metodologijo za stebrne ocene, ki se bo uporabljala na podlagi Uredbe (EU, Euratom) 2018/1046 Evropskega parlamenta in Sveta (2019/C 191/02) [↑](#footnote-ref-37)
37. O aktiviranju neodvisnih strokovnjakov odloči OU na lasten predlog ali na predlog PT. [↑](#footnote-ref-38)
38. V eMA2, kot način izbora operacij izpolni: Vloga za odločitev o podpori »NPO Program, ki ga izvaja upravičenec«. [↑](#footnote-ref-39)
39. Da so neka javna sredstva opredeljena kot državna pomoč, morajo biti hkrati izpolnjeni naslednji štirje kriteriji: (i) prenos javnih sredstev, (ii) selektivna prednost za prejemnika, (iii) vpliv na konkurenco in (iv) vpliv na trgovino med državami članicami. Izjava je lahko utemeljena na predhodno danem stališču ministrstva, pristojnega za finance, sektor za državne pomoči. [↑](#footnote-ref-40)
40. Da so neka javna sredstva opredeljena kot pomoč »de minimis«, velja ob predpostavki, da skupni znesek pomoči, dodeljen enotnemu podjetju, ne bo presegel 300.000,00 EUR v kateremkoli triletnem obdobju v skladu z 3. členom UREDBE KOMISIJE 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis.

. [↑](#footnote-ref-41)
41. Organ upravljanja v času do pričetka delovanja eMA 2 sistemsko uredi zbiranje podatkov, ki jih določa to poglavje, na način, da PT s potrjenimi vlogami / projekti prejmejo zahtevo za posredovanje podatkov po elektronski pošti, Organ upravljanja te podatke obdela ter jih v rokih, ki so določeni z Uredbo 2021/1060/EU in Uredbo 2024/795, vnese v SFC 2021. [↑](#footnote-ref-42)
42. Za uskladitev z zahtevami 40. in 41. člena Uredbe 2021/1060/EU [↑](#footnote-ref-43)
43. Za uskladitev z zahtevami 18. člena Uredbe 2021/1060/EU, ki opredeljuje vmesni pregled in dokončno dodelitev zneska prožnosti. [↑](#footnote-ref-44)
44. Za uskladitev z zahtevami 42(5), 43(4) člena Uredbe 2021/1060/EU [↑](#footnote-ref-45)
45. To so kazalniki rezultata, ki se spremljajo na ravni specifičnega cilja ali celo operaciji in katerih vir podatka o doseganju rezultata je neposredno operacija oz. sofinancirani ukrep .

 To so kazalniki rezultata, katerih vir podatka so statistična, sektorska in druga poročila ter dokumenti s podatki na ravni celotne države. [↑](#footnote-ref-46)
46. . [↑](#footnote-ref-47)
47. Povezava do dokumenta -> https://sfc.ec.europa.eu/system/files/documents/documents/toolbox-october-2021\_0.pdf. [↑](#footnote-ref-48)
48. Za uskladitev z zahtevami 40. in 41. člena Uredbe 2021/1060/EU [↑](#footnote-ref-49)
49. Osnovni vprašalnik za spremljanje je v prilogi 6. [↑](#footnote-ref-50)
50. Zaradi vzpostavitve sistema, ki zagotavlja dolgoročno zbiranje podatkov. [↑](#footnote-ref-51)
51. Podatek ni obvezen, udeleženec se odloči sam ali se bo o njem izrekel. [↑](#footnote-ref-52)
52. Te informacije upravičenec zabeleži v lastne evidence takoj ob zaključku sodelovanja udeleženca v operaciji oz. najkasneje 28. dan. [↑](#footnote-ref-53)
53. Te informacije bodo naknadno preverjene s strani zunanjega evalvatorja, razen v primeru, ko upravičenec lahko dostopa do teh informacij preko uradnih evidenc (npr. ZRSZ in JŠRIPS). [↑](#footnote-ref-54)
54. Te informacije bodo naknadno preverjene s strani zunanjega evalvatorja, razen v primeru, ko upravičenec lahko dostopa do teh informacij preko uradnih evidenc (npr. ZRSZ in JŠRIPS). [↑](#footnote-ref-55)
55. V kolikor gre za intenzivne programe, v katerih udeleženci pridobijo veščine in znanja, ki jim bodo neposredno lahko v pomoč na trgu dela, je meja spremljanja izjemoma lahko tudi nižja. V kolikor gre za vključitve, kjer se pridobijo splošna znanja, je meja spremljanja 40 ur. Čas vključitve se šteje za vsa izobraževanja/usposabljanja…, ki jih udeleženec v okviru ene operacije opravi skupaj. [↑](#footnote-ref-56)
56. 4. člen Uredbe ESS+. [↑](#footnote-ref-57)